
WIND CREEK ARUBA TA PRESENTA E 
DI 6 EDICION DI ‘LONG TABLE ARUBA’ 


ARUBA DEN E 
LUCHA CONTRA UZO 
DI SACO DI PLASTIC 

CAP PA ARUBA 

E di 6 edicion di ‘Long Table Aruba’, organisa pa Wind Creek 
Aruba, ta bek pa un solo anochi, e unico mesa di cena di 
mas largo completamente blanco cu un balor di $50,000 pa 
Aruba. 


E evento di e aña aki lo tuma luga diadomingo, 9 di juni y lo 
conta cu un setup di un mesa largo di 1000 pia cu lo wordo 
prepara pa 1000 invitado bisti na blanco riba L.G Smith’s 
Boulevard dilanti Renaissance Wind Creek Aruba Resort. 
Ticket di entrada lo ta $50, lo por reserva esaki online diabi- 
erna 10 di mei, pa exactamente 10:00or di mainta! 


Sigura bo ticket bishitando www.renarubaevents.com cumin- 
sando for di 10:00or di mainta diabierna, 10 di Mei. Por 
fabor tene cuenta cu cada persona por cumpra un minimo di 
2 ticket, cu un limite maximo di 10 ticket pa persona. 


Desde aña 2017, Long Table Aruba a recauda mas di 
$285,000 pa organisacionnan local y ta un evento suma- 
mente importante pa Wind Creek na Aruba. 


“Nos ta compronde e importancia di conecta cu e comunidad 
y nos ta desea di sostene organisacionnan local n’e manera 
cu lo realmente ta beneficia e comunidadnan di Aruba,” 
asina Sr. Paul Gielen, Gerente General di Wind Creek Aruba 
a declara. 


E aña aki Wind Creek Aruba a cambia e proceso y a selecta 
10 organisacion den comunidad activo y a invita esaki nan 
pa participa. Cada un di e organisacion aki tin e tarea di crea 
un video impresionante, cu e oportunidad pa gana un sosten 
financiero. 
E seleccion di e aña aki ta wordo enfatisa door di e yudansa 
na nos grandi y sosten pa nos hobennan cu ta enfrenta 
circunstancianan desafiante. Cu e focus pa renoba e biene- 
star den nos comunidad, Wind Creek Aruba ta compromete 
su mes pa haci un cambio y impacto den bida di esnan cu ta 
den necesidad. 


Manera aña pasa, comunidad di Aruba lo determina cual di e 
10 organisacionnan lo beneficia di e premio di e aña aki via 
un proceso di votacion online cu lo cuminsa dia 20 di mei 
venidero. 


Mas informacion di esaki lo wordo divulga pronto. Haci un 
impacto den comunidad ta un principio di operacion di Wind 
Creek Aruba. Sr Gielen ta continua “Nos ta sumamente 
orguyoso pa no solamente ofrece un experencia excepcional 
pero alabes por conecta cu e pioneronan pa por mira con 
y kico mas lo por haci pa por sostene nan metanan. Nos 
ta sinti nos mes honra pa por ofrece e pueblo di Aruba un 
anochi inolvidabel unda nos ta duna bek, y celebra hunto cu 
nos comunidad di Aruba.” 


Poniendo un record nobo di donacion pa nos comunidad 


Wind Creek Aruba ta presenta e di 6 edicion di 
‘Long Table Aruba’ - E mesa di mas largo na Aruba! 

ARUBA, conoci pa su beachnan di santo blanco y su biodi- 
versidad vibrante, a bin ta traha activamente pa reduci uzo 
di saco di plastic. E isla Caribeño a uni n’e tendencia global 
di eradicacion di plastic di un solo uzo, reconociendo e 
impacto perhudicial cu e saconan aki tin den medio ambi- 
ente marino y terestre. 
E movemento pa un futuro mas sostenibel a bin ta refleha 
den accion legislativo, educacion publico y esfuerso di 
comunidad. 


Accion legislativo pa eradica plastic 
Na 2020, parlamento di Aruba a tuma un postura firme 
contra uzo di saco di plastic di un solo uzo. E ley a wordo 
introduci cu e fin di reduci y eventualmente elimina uzo di 
saco di plastic riba e isla. E parlamentarionan a reconoce 
cu e impacto di plastic den medio ambiente ta significativo, 
specialmente den un luga caminda cu turismo y e beyesa 
natural ta pilar economico. 


E ley ta prohibi distribucion di saco di plastic den tienda y 
comercio, poniendo enfasis riba e poblacion pa adopta saco 
reuzabel como alternativa. E medida aki tabata un paso 
crucial pa Aruba, cu ta busca pa mantene su beach y paisa- 
henan liber di contaminacion y proteha e bida marino di e 
efectonan dañino di plastic. 


Uzo comun di saco di plastic na Aruba 
Aunke saconan di plastic ta wordo uza principalmente pa 
transporta compra y producto, na Aruba nan tabatin multiple 
uzo prome cu e prohibicion. Hende tabata uza nan pa 
recolecta sushi, carga paña muha despues di beach, alma- 
cena obheto chikito den auto, y hasta pa proteha di awasero 
durante mal tempo inespera. E funcionnan aki tabata alter- 
nativa cu a haci cu e saconan di plastic tabata un recurso 
omnipresente den hopi cas y negoshi di e isla. 


Sinembargo e uzonan secundario aki no ta compensa e 
daño ambiental cu nan ta causa. E saconan di plastic ta 
tarda cientos di aña pa degrada y ora cu nan ta hacie, nan 
ta fragmenta den microplastic cu ta contamina tera, awa y 
bida marino. 


Educacion y Conscientisacion publico 
Sinembargo e ley ta solamente un parti di e solucion. 
Educacion y conscientisacion publico a bin ta elemento clave 
p’e exito di e iniciativa aki. Campaña educativo a wordo lansa 
pa informa e poblacion riba e efectonan di plastic den medio 
ambiente y promove e uzo di saco reuzabel. A realisa work- 
shop y evento comunitario pa mustra e Arubianonan riba e 
importancia pa reduci e marca di plastic y con pa hacie. 


Reto y avance den comunidad 
A pesar di e ley y e campañanan educativo, e cambio cultural 
ta tuma tempo y esfuerso. Algun comercio y consumidor a 
haya dificil adapta n’e norma nobo aki, prefiriendo e conve- 
niencia di e saconan di plastic. Sinembargo hopi Arubiano 
a adopta e causa, hibando nan propio saco pa supermarket 
y dunando sosten n’e negoshinan cu ta promove sostenibi- 
lidad. 


E avancenan ta evidente riba beach y e areanan natural, 
caminda cu por mira menos contaminacion di plastic. E inici- 
ativa di limpiesa organisa p’e organisacionnan comunitario 
y boluntario tabata fundamental pa mantene e espacionan 
liber di sushi. 


Na caminda pa un futuro liber di plastic 
Aruba ta na caminda pa un futuro mas sostenibel, pero 
tin hopi trabao pa haci ainda. E compromiso di gobierno y 
comunidad pa reduci e uzo di plastic ta un bon comienso, 
pero mester di esfuerso contnuo pa eradica por completo 
e saconan di plastic. E colaboracion entre e sector publico 
y priva, hunto cu e participacion activo di comunidad, lo ta 
esencial pa mantene e impulso y crea un cambio duradero. 


E caminda pa un Aruba sin plastic ta un reto, pero tambe un 
oportunidad p’e isla destaca como lider den sostenibilidad 
den Caribe. Mientras cu Aruba ta avansa den e direccion ey, 
por sirbi di modelo p’e otro islanan y e paisnan cu ta busca 
pa proteha na ambiente natural y construi un futuro mas 
limpi y berde. 


Aruba den e lucha contra uzo di saco di plastic 

MINISTERIO di Naturalesa en conhunto cu Impact Blue Foundation 
y University of Georgia ta lansa Circularity Assessment Protocol (CAP) 
pa Aruba. E CAP ta un modelo cientifico cu a wordo desaroya door di e 
Circularity Informatics Lab na University of Georgia. E estudio ta encera 
analisis di nos isla su fluho di desperdicio pa asina yuda crea un economia 
circular.  
  
E CAP, cu ya caba a wordo conduci na 16 diferente pais, ta un sistema di 
metodo cu ta consisti di 7 componente:  
1. Input di material.  
2. Perspectiva y percepcion di comunidad.  


Ministerio di Naturalesa ta lansa 
Circularity Assessment Protocol pa Aruba 


3. Producto y diseño di empake.  
4. Un solo uzo of reuzabel.  
5. Coleccion di desperdicio y su maneho.  
6. Leak pa nos medio ambiente.  
7. Fin di ciclo.  
  
Un di e metodonan pa analisa desperdicio 
ta e ‘Waste Transect’. E sondeo aki, cu ya ta 
tumando luga rond di diferente caminda di 
Aruba, ta documenta cada pida desperdicio 
a base di tipo y cantidad. Pues un programa 
special ta asigna diferente area di 1 km2 di nos 
isla ariba cual lo sondea 3 pida di 100 meter 
pa 1 meter. Ariba cada un di pidanan di 100 
meter pa 1 meter aki lo documenta tur pida 
desperdicio haya cu un app special.   
  
Tur e 7 componente aki ta yuda pa informa e 
otronan. Por ehempel, pa tur pida desperdicio 
cu wordo haya, nos por puntra nos mes ‘kico e 
ta, con e la yega akinan y con nos por preveni 
pa yega akinan’, mirando aspectonan manera 
diseño di empake, alternativa di producto, 
maneho gubernamental of coleccion. Di e 
manera aki nos por tin un miho idea con pa 
preveni e tipo di desperdicio di yega unda cu e 
no mester yega.   
  
Ministerio di Naturalesa ta subraya e impor- 
tancia di traha maneho basa ariba data. Pues 
cu un bon bista ariba con e fluho di desperdicio 
ta mustra ariba nos isla, nos por crea maneho 
mas efectivo y integral.  
  
Minister Arends ta comprometi pa yuda nos 
isla establece un economia circular y asina 
baha nos cantidad di desperdicio. Un Aruba cu 
un futuro limpi ta un Aruba cu lo prospera den 
tur ambito. 


Diaranson, 8 Mei 2024 
AWEMainta 
LOCAL 
5 


Diaranson, 8 Mei 2024 
LOCAL 
6 
AWEMainta 


THE Hilton Aruba Caribbean Resort & Casino recientemente a introduci 
henter e Laguna completamente renoba cu asiento comfortabel ambos 
paden y pafo. E restaurant ta sirbi desayuno diario y dinner na guest di 
resort como tambe localnan na 25% di descuento. 
Na honor di e celebracion di Dia di Mama, famia y amistadnan por disfruta 
di un tempo ameno cu otro durante un desayuno cu ta rek bay te cu merdia 
pa e dia special aki. Disfruta di ful e menu ala carte of di e buffet di fruta 
fresco, yogurt, omelets y webo pa order, warm bites, pan fresco y juice 
natural, koffie y te hunto cu un variedad grandi di cos dushi. E restau- 
rant su menu nobo ala carte ta inclui platonan popular manera Super BLT 


Celebra dia di Mama cu desayuno of dinner na Laguna 


Croissant, Tropical Acai Bowl, Old Bay Cakes y 
Arepa Reina Pepiada. Un menu cu tin wake-up 
cocktails y smoothie fresco na bo gusto, cual 
ta añadi un toke unico na e comienso di e dia. 


Pa famia y amistadnan cu ta desea di celebra 
e hende muhe di mas importante den nan 
bida durante dinner, e resort su brigada culi- 
nario a prepara un a la carte festivo special pa 
dinner cu un escogencia di tres aperitivo, tres 
entrada y un postre inolvidabel. 


Dinner ta cuminsa cu un Amuse Bouche, 
Crispy Herb Bread, hunto cu honey-pome- 
granate tuna salad. Algun aperitivo delicioso 
ta inclui tambe Grilled Shrimp Salad, Escargot 
y Brioche Skewer, of Palmito Ceviche. E 
specialnan riba e entradanan ta inclui Honey 
Soy Glazed Seabass, Brown Sugar Tofu y 
Quinoa Salad, of Herb Crusted Rack of Lamb. 
Pa postre, e Deconstructed Black Forrest 
Cake cu crema, cheries y chocolate-shavings 
cual ta haci un final sensacional sumamente 
delicioso na un bon anochi, un manera hopi 
bunita pa mustra aprecio pa mama. 
Laguna ta habri pa Dia di Mama riba 12 di Mei 
pa desayuno entre 7’or di mainta pa 12’or di 
merdia y pa dinner cuminsando for di 5:30pm 
te cu 10:30pm. 


No ta rekeri reservacion, pero pa gruponan 
mas di 6 persona ta preferibel pa haci un 
reservacion prome cu bin. Por tuma contacto 
libremente cu Laguna riba +297 526 6612 pa 
mas informacion. 

DURANTE e bishita reciente di Minister Maduro di Finansa na 
IMF Spring Meetings na Washington DC, e mandatario a reuni 
cu e companianan di rating cu ta evalua Aruba su credibilidad 
financiero pa e mundo financiero. Ta trata di reunionnan cu Fitch 
Ratings, Standard and Poor’s, Moody’s y KBRA. 


Fitch Ratings 
Aruba tin un relacion di casi 25 aña cu e compania Fitch Ratings. 
Na maart ultimo nan a saca nan rapport di evaluacion di Aruba 
den cual nan ta indica di ta positivo pa asina dentro di poco por 
hisa e rating di Aruba despues cu esaki a keda reduci durante e 
pandemia. 


Standard and Poor’s 
Cu Standard and Poor’s (S&P) tambe Aruba tin un relacion di 
mas di 20 aña y nan tambe recientemente a publica nan evalua- 
cion di Aruba den cual nan ta positivo riba e recuperacion finan- 
ciero y economico di Aruba. S&P tambe a premira cu dentro di 
poco nan por hisa e rating di Aruba pa refleha e esfuersonan cu a 


wordo haci pa sigura e stabilidad financiero di Aruba. 


Moody’s 
E aña aki Aruba a cuminsa traha cu Moody’s como e di tres 
compania di rating pa duna un opinion riba e estado financiero y 
economico di Aruba. Algun luna pasa Moody’s tabata na Aruba 
pa reuni cu tur instancia y persona necesario pa haya tur infor- 
macion relevante pa nan por haya un bon bista di Aruba. Na 
Washington Minister Maduro y su ekipo financiero, a brinda algun 
detaye pa asina trece mas claridad pa ehecutivonan di Moody’s 
por conclui e evaluacion. Den e prome dianan di mei por spera e 
resultado di e evaluacion di Moody’s. 


KBRA 
Minister Maduro y su ekipo a reuni tambe cu e compania di rating 
KBRA cu ta un compania cu te ainda no ta evalua Aruba. KBRA 
ta traha pa un compania priva grandi na Aruba y den cuadro di e 
trabounan eynan ta mira tambe di cerca e trabounan cu Gobierno 
di Aruba ta haci pa sigura e stabilidad financiero di e Pais den 
cual e compania grandi aki ta opera. 


Mester bisa cu KBRA tambe ta hopi positivo riba e manera cu 
Aruba a recupera despues di e pandemia y e bon señal cu esey ta 
duna na e mundo di inversionista local y internacional. 


Minister Maduro di Finansa a reuni cu 
e companianan di rating cu ta evalua 
Aruba su credibildad financiero 

CONSUMIDORNAN tabata menos pesimista den e di segundo mita di 2023, 
mirando cu e indice di confiansa di consumidor a subi cu 1,5 punto di indice 
te na 94,1 den e di tercer trimester y cu 0,9 punto di indice te na 95,0 den e di 
cuater trimester di 2023 (Grafiek 1). 


Den e di segundo mita di 2023, consumidornan tabata principalmente preo- 
cupa cu (i) e situacion di negoshinan y di economia lo deteriora (Q3-2023: 
48 porciento, Q4-2023: 41 porciento), (ii) posicion financiero di gobierno lo 


Consumidornan menos pesimista den e di segundo mita di 2023: 


Prijs halto ta sigui ta un preocupacion grandi 


empeora (Q3-2023: 37 porciento, Q4-2023: 
35 porciento), y (iii) pa haya un trabou nobo ta 
mas dificil (Q3-2023: 36 porciento, Q4-2023: 34 
porciento). Ademas, e respondentenan a anticipa 
cu e situacion financiero di hogar lo empeora 
den e di tres trimester (Q3-2023: 31 porciento), 
compara cu e cuater trimester (Q4-2023: 20 
porciento). Aproximadamente 90 porciento di 
tur respondente a señala cu nan ta premira cu 
prijsnan lo ta mas halto den e proximo 6 lunanan, 
casi mesun porcentahe cu den e di tres trimester 
(Q3-2023: 91 porciento). 


E indice di e situacion actual a subi den e di 
segundo mita di 2023, e.o., cu 0,7 punto di indice 
te na 93,4 y cu 2,1 punto di indice te na 95,5 den 
e di tercer y cuater trimester di 2023, respectiva- 
mente. Ademas, e indice di expectativa a crece cu 
1,5 punto di indice te na 94,5 y cu 1,1 punto di 
indice te na 95,6 den e di tercer y cuater trimester 
di 2023, repectivamente. 


E cantidad di respondente cu a raporta cu haci 
un prestamo no tabata adecua, a aumenta cu 10 
punto di porcentahe te na 63 porciento den e di 
cuater trimester di 2023 (Q3-2023: 53 porciento). 
Pa locual ta baymento cu vakantie, 48 porciento di 
respondente (Q3-2023: 37 porciento) a señala cu 
no tabata conveniente, mientras cu 46 porciento 
di respondente (Q3-2023: 36 porciento) a indica 
cu compra di aparatonan grandi electronico no 
tabata oportuno. 


Ademas, e respondentenan indicando cu tuma 
un hipoteca y compra di un auto no ta adecua, a 
subi na 59 porciento (Q3-2023: 53 porciento) y 
56 porciento (Q3-2023: 52 porciento), respectiv- 
amente, den e di cuater trimester di 2023. 


Consecuentemente, e indice di habito di consum- 
idor a subi cu 2,6 punto di indice te na 95,2 den 
e di tercer trimester di 2023 y despues a baha 
cu 0,3 punto di indice te na 94,9 den e di cuater 
trimester di 2023. 


Informacion adicional riba e encuesta di confi- 
ansa di consumidor ta disponibel riba website di 
CBA (https://www.cbaruba.org/). 

We Are 


Join Our Award-Winning Team 


#1 TOP HOTEL IN THE CARIBBEAN 
#18 TOP HOTELS IN THE WORLD ON TRIPADVISOR 
THE FIRST CARBON NEUTRAL RESORT IN THE CARIBBEAN 
HIRING 


OPEN POSITIONS 


APPLY ONLINE AT: WWW.BUCUTI.COM/CAREERS 


BEACH ATTENDANT 


BENEFITS 


ATTRACTIVE SALARIES WITH BONUS OPPORTUNITIES 
5-DAY WORKWEEK (40-HOURS A WEEK) 
WITH UP TO 27 VACATION DAYS BASED ON YEARS OF SERVICE 
GYM MEMBERSHIP WITH BODYZONE AND CUTS & CURVES 
+ LIFE AND HEALTH INSURANCES 
SAVINGS & LOAN PROGRAM, EMPLOYEE DISCOUNTS 


HOST/HOSTESS (AM/PM) 


ROOM ATTENDANT 


HOUSEMAN 


IT SPECIALIST 


HOUSEKEEPING SUPERVISOR 


FRONT OFFICE SUPERVISOR 


EXECUTIVE CHEF 


DURANTE e presentacion di e Relato Anual 
2023 di su ministerio di Asuntonan General, 
Innovacion, Organisacion Gubernamental, 
Infrastructura y Planificacion Teritorial, Prome 
Minister Evelyn Wever-Croes a elabora riba e 
departamento di Recurso Humano(DRH), y a 
pone enfasis riba e parti di e Ziekteverzuim, of 
e AO di e personal di gobierno. 


E mandatario a indica cu un di e criticanan 
grandi ta cu den Gobierno tin hopi hende AO 
(Arbeidsongeschikt). Esaki ta ocasiona un 
problema, ya cu a causa di esaki tin cu busca 
otro personal pa haci e trabou na e momento 
ey. Tambe ora ta trata di un trabou cu ta traha 
segun warda, lo mester paga overtime pa cubri 
esaki, cu ta resulta den gastonan adicional 
pa Gobierno. Prome Minister ta remarca cu e 


Cambio den prijs di productonan 
petrolero 8 mei 2024 


MINISTER 
di 
Asuntonan 
Economico, 
Comunicacion y Desaroyo Sostenibel ta 
anuncia e prijsnan nobo di benta di combus- 
tibel entrante 8 mei 2024: 


Gasoline unleaded-premium: 
269,0 cen p/ltr. (+ 2,1 cen) 
Diesel LS: 228,2 cen p/ltr. ( - 1,9 cen) 
Kerosin: 211,6 cen p/ltr. (+ 0,7 cen) 


E prijsnan ta inclui BBO/BAZV/BAVP 


Danki na esfuersonan grandi di e Departamento di Recurso Humano y otro departamentonan 
Reduccion di e cifra di AO ta otro logro grandi di Gabinete Wever-Croes 


ziekteverzuim ta bahando considerablemente y esaki ta otro logro grandi 
di Gabinete Wever-Croes cu ta bin ta trahando duro riba baha gastonan 
di Gobierno. 


Prome Minister a indica cu e logro aki no a “cay foi shelo” sino ta un 
esfuerso grandi di e Departamento di Recurso Humano y otro departa- 
mentonan cu ta guia y yuda esnan cu frecuentemente no por bin traha pa 
motibo di salud, unda cu mester. Esnan cu no por sigui traha pa motibo di 
salud ta haya un herkeuring y lamentablemente tin cu bandona servicio na 
un cierto momento. “Pues e cifranan di ziekteverzuim, AO tambe a baha y 
esey nos ta hopi contento cun’e”, Prome Minister a expresa. 


Lesa e Relato Anual 2023 completo riba e Facebook di Gabinete Wever 
Croes, riba website di BUVO of via e plataforma di issuu: 
https://issuu.com/gabinetewevercroesaruba/docs/jaarverslag_ 
algemene_zaken_2023 

45% 
OFF 


V I A S T I M A M I S T E R I L I S A M I ' S W E B S I T E & 
S A V E U P T O 4 5 % O F F Y O U R P E T ’ S 
S T E R I L I Z A T I O N C O S T S P L U S G E T A F R E E 
M I C R O C H I P ! 


FREE 
MICROCHIP 
FREE 
MICROCHIP 


sign up now 


DIAMARS, poco despues di mey anochi, a 
sosode un accidente pa falta di preferencia na 
Tanki Leendert, net un tiki pabao di Citgo. 


Tabata trata aki di un accidente entre un Toyota 
Yaris colo blanco y un Suzuki colo scur, lagando 
un persona herida. 


Servicio di emergencia a yega rapidamente n’e 
luga di e suceso. E ekipo di ambulance a hiba 
e persona herida hospital, p’asina e ricibi trata- 
mento medico avansa. Autoridad ta investigando 
e circunstancianan di e accidente p’asina deter- 
mina e causa exacto di e incidente. 


Accidente cu herido 
na Tanki Leendert 

Now Playing 


For Showtimes and online ticketing: www.caribbeancinemas.com 


Jedi warriors Qui-Gon Jinn and Obi-Wan Kenobi are tasked with 
protecting a princess during a trade dispute between planets. 
During their mission, they meet a small boy who has the Force 
within him. 


Tashi, a former tennis prodigy turned coach is married to a cham- 
pion on a losing streak. Her strategy for her husband’s redemption 
takes a surprising turn when he must face off against his former 
best friend and Tashi’s former boyfriend. 


After leaving the business one year earlier, battle-scarred stuntman 
Colt Seavers springs back into action when the star of a big 
studio movie suddenly disappears. As the mystery surrounding 
the missing actor deepens, Colt soon finds himself ensnared in a 
sinister plot that pushes him to the edge of a fall more dangerous 
than any stunt. 


star wars: ep.1 
the phantom menace - 25th anniversary 


challenger 


the fall guy 


the garfield movie 


After Garfield's unexpected reunion with his long-lost father, 
ragged alley cat Vic, he and his canine friend Odie are forced from 
their perfectly pampered lives to join Vic on a risky heist. 

DEN e panorama empresarial competitivo di awendia, nabega den e biahe 
di emprendemento por ta stimulante y desanimador na mes momento. Pa 
sostene doñonan di empresanan chikito den nan buskeda di exito, e team di 
AWEMainta a compila un lista amplio di consehonan invaluabel. For di disci- 
plina financiero te cu adopcion di avancenan tecnologico, e conocemento aki 
ta ofrece un ruta pa prospera riba mercado. 


1. Claridad di proposito: Compronde e ‘pakico’ tras di bo negoshi y identifica 
bo mercado ta pasonan fundamental pa crea un plan di negoshi solido. E clar- 
idad aki no solamente ta guia e decisionnan, pero tambe ta garantisa e alinia- 
cion cu e necesidad di e clientenan y e tendencia di e industria. 


2. Prudencia financiero: e secreto di cualkier empresa exitoso ta disciplina 
financiero. Crea y cumpli cu un presupuesto realistico, monitor meticulosa- 
mente entrada y gasto y establece reservanan financiero ta practicanan esen- 
cial pa compronde e incertidumbre economico. 


3. Flexibilidad y adaptabilidad: den un ambiente empresarial dinamico, e 
capacidad pa pivota y adapta na cambionan ta primordial. Keda agil ta permiti 
empresanan pa reacciona na un manera efectivo na cambionan den mercado 
y e desaroyo den preferencia di consumido. 


C O M E R C I O 


Dies conseho pa empresanan chikito: 


AWEMainta cu conseho pa exito 


4. Enfoke central riba cliente: Priorisa un servicio 
excepcional na cliente ta fomenta confiansa y lealtad. 
E contestanan rapido na preguntanan, e maneho 
profesional di preocupacionnan y surpasa expecta- 
tivanan di e clientenan ta pilarnan clave pa construi 
relacionnan duradero. 


5. Probecha di tecnologia: Probecha di hermentnan 
y plataformanan tecnologico por agilisa opera- 
cionnan, mehora eficiencia y mehora interaccion 
cu clientenan. Inverti den software di maneho di 
proyecto, sistema CRM y solucion di marketing digital 
por duna empresanan un bentaha competitivo. 


6. Presencia digital: Establece un presencia solido 
online via un website facil pa uza y un compromiso 
activo riba plataformanan di rednan social ta esen- 
cial pa yega y relaciona cu clientenan den e era 
digital di awendia. 


7. Creacion di rednan y colaboracion: Establece rela- 
cionnan cu otro empresario, profesional di industria 
y partnernan potencial ta habri porta pa intercambio 
di conocemento, oportunidadnan di colaboracion y 
crecemento di negoshi. 


8. Inverti den talento: Reconoce empleado como 
activonan valioso y duna nan oportunidad di entre- 
namento y desaroyo ta fomenta un cultura laboral 
positivo y ta mehora productividad. 


9. Aprendizahe continuo: Keda informa di e 
tendencia di industria, asisti na workshop y busca 
oportunidadnan por medio di coaching ta esencial 
pa crecemento personal y profesional. 


10. Celebra logronan: Tuma tempo pa reconoce y 
celebra exito ta inculca un sentimento di logro, ta 
aumenta moral y ta mantene empresanan enfoca 
riba nan meta. 


Haciendo uzo di e 10 ideanan aki, empresanan 
chikito por enfrenta e complicacionnan di empren- 
demento cu confiansa, resiliencia y enfoca riba exito 
di nan negoshi. 

E huicio penal di ex-presidente Donald Trump a bira un 
prueba di poder entre un ex-presidente y hues Juan Merchán, 
cu tin autoridad riba e proceduranan hudicial. 
E enfoke sensibel di hues Merchan a keda evidente durante 
henter e huicio, unda e ta mantene un control estricto riba 
e procedimentonan. Trump, a pesar di su status di acusado 
famoso, ta adheri n’e protocol di corte, ta para y sinta segun 
e indicacionnan di e hues y ta mustra diferencia durante e 
testimonio. 


E maneho di Merchan su huicio ta un contraste cu inciden- 
tenan teatral den corte cu tabata envolve Trump. Hues a 
emiti multanan p’e violacionnan di Trump y a adverti cu mas 
infraccion por resulta den castigo di prizon, enfatisando e 
importancia di defende e estado di derecho. 


Mientras cu Trump a keda keto den sala di corte, el a adopta 
un tono mas agresivo pafo, afirmando preferencia pa adheri 
n’e Constitucion riba castigo di prizon. A pesar di su compor- 
tacion externo, accionnan di Trump den sala di corte ta 
demostra submission en bes di desafio. 


Observadonan ta elogia hues Merchan pa su enfoke firme 
pero cu pasenshi den atende cu e violacionnan di Trump. 
Nan ta señala cu, aunke Trump ta ricibi cierto margen di 
libertad como acusado di alto perfil, e hues ta para duro riba 
e consecuencianan di infraccionnan nobo. 
Mientras e huicio ta progresa, Trump ta enfrenta e posibi- 


lidad di bay prizon si e sigui desobedece e ordo di e hues. 
Sinembargo, Merchan su enfoke ta enfatisa e cumplimento 
di e reglanan di corte mientras e ta esforsa pa mantene 
equidad y imparcialidad. 


Mientras Trump ta sali for di sala di corte, e huicio ta sigui 
atrae atencion di reportero, espectador y observadonan 
ansioso pa mira e desaroyo di e procedura historico. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


Trump ta enfrenta autoridad di hues den huicio penal 


Diaranson, 8 Mei 2024 
INTERNACIONAL 
14 
AWEMainta 


DEN un anuncio sorprendente, e diplomatico retira Edmundo 
González a wordo poni den centro di atencion como un posibel 
rival di e lider autoritario di hopi tempo di Venezuela, presi- 
dente Nicolás Maduro. Inicialmente hibando un bida trankil, e 
incursion repentino di González den politica a capta atencion 
di hopi Venezolano, kende ta mira esaki como un posibel solu- 
cion pa añanan di un gobierno represivo. 


González, di 74 aña, nunca a expresa ambicionnan politico te 
ora cu el a wordo eligi como e candidato pa enfrenta Maduro 
den e proximo eleccion. Su candidatura a surgi den medio di 
obstaculonan gubernamental destina pa frustra otro conten- 
dientenan di e oposicion. A pesar di su falta di experencia 
politico, e comportacion trankil y dedicacion na deber di 


González a ricibi sosten di varios sector. Sinembargo, e perfil 
calmo di González por nifica un reto pa gana simpatia entre e 
votadonan, particularmente pafo di e capital, Caracas, unda cu 
e medionan controla pa gobierno ta domina e panorama infor- 
mativo. Ademas, algun analista ta expresa nan preocupacion 
pa e resistencia di González pa critica abiertamente e gobi- 
erno di Maduro y su abusonan contra derechonan humano, 
enfatisando e importancia di rendimento di cuenta pa restaura 
e estado di derecho. 


Naci di un famia modesto na La Victoria, González a sigui un 
carera diplomatico, sirbiendo den varios puesto prome cu el a 
retira y envolve su mes den politica di oposicion. Su reputacion 
como buscado di consensus a hunga un rol crucial den uni e 
oposicion tras di su candidatura, a pesar di enfrenta riesgo y 
incertidumbre. Mientras González ta embarca den su campaña 
presidencial, e ta enfrenta e tarea delicado di balansa e unidad 
di e oposicion cu e necesidad di un transicion pacifico di poder. 
Mientras cu encuestanan ta indica nan potencial pa derota 
Maduro, e incertidumbre ta persisti, cu un parti significativo 
di e votadonan indeciso of desilusiona cu e proceso electoral. 


Sinembargo, e enfoke di González ta ofrece un contraste na e 
agitacion politico persistente na Venezuela. Cu e pais cansa 
di conflicto, su candidatura ta simbolisa e speransa di un 
regreso na stabilidad y democracia. Mientras cu eleccion ta 
yegando, Venezolanonan ta wardando e resultado, consciente 
di e retonan cu ta bin pero cu e speransa di un miho futuro bou 
di un liderazgo nobo. 


Un candidato inespera pa desafia Maduro na Venezuela 

PERIODISTANAN Italiano ta organisando un welga grandi 
como protesta contra interferencia politico den e program- 
anan periodistico di RAI, e emisora nacional Italiano. E 
medida aki ta tuma luga den medio di un preocupacion creci- 
ente entre periodistanan riba e alcance di influencia politico 
di e gobierno radical derechista Meloni na Italia. 


E welga, na unda cu solamente un cantidad chikito di peri- 
odista a presenta na pia di trabou, mientras otronan a keda 
cas como protesta, a wordo impulsa pa incidentenan recien 
cu a resalta interferencia di gobierno den decisionnan edito- 
rial. Un di e incidentenan aki a tuma luga den e programa di 
entrevista popular “Chesarà”, unda e comentarionan critico 
di e escritor Antonio Scurati riba e Prome Minister Meloni y 
su maneho di e pasado fascista di Italia a wordo censura p’e 
directiva di RAI. 


Mientras cu e influencia politico riba e programacion di 
RAI no ta nobo, cu cada gobierno nobo nombrando su mes 
miembronan den e hunta di directiva y inevitablemente 
moldeando e postura editorial di e emisora, e nivel actual di 
interferencia no tin precedente, segun e periodistanan den 
welga. 


Enrica Agostini, reportero politico, a relata casonan den cual 
a suprimi historia critico cu funcionarionan gubernamental, 
subrayando e efecto escalofriante riba libertad periodistico. 
E demanda di e periodistanan den welga ta inclui mas inde- 
pendencia editorial contra presion di gobierno y mas sigur- 
idad laboral via contractnan mas estable. 


E gerencia di RAI a contesta e acusacionnan di interfer- 
encia politico, citando reformanan cu ta tumando luga pa 
prepara e emisora pa futuro retonan periodistico y citando 
limitacionnan financiero como un motibo pa depende di 
trahadonan independiente en bes di ofrece contractnan 
permanente na periodistanan retira. 


Sinembargo, e periodistanan den welga ta keda sin por 
wordo convenci p’e garantianan cita door di gerencia, y a 
sigui nan welga te e mainta siguiente y ta considera accion 
nobo pa salvaguardia integridad y libertad periodistico. 


E welga ta enfatisa e rol fundamental di e medionan inde- 
pendiente pa salvaguardia democracia y ta enfatisa e 
retonan continuo cu periodistanan ta enfrenta pa nabega 
bou presion politico y na mes momento defende nan integ- 
ridad profesional. 


Periodistanan Italiano cu atake contra interferencia politico 

E submarino blauw di Pos Chiquito Unistars ta hunga su miho 
weg di segunda buelta y ta logra un victoria casi den pito pa 
forsa un wega decisivo contra SC United diahuebs awor 9 di mei. 
Segun nos por a compronde e teamnan a haya un e-mail den 
siman cu e campeon di e grupo no lo wordo dicidi a base di dife- 
rencia di gol. Si tin empate den punto lo mester hunga un wega 
decisivo pa wak ken ta Sali campeon di e grupo y gana promocion 
directo pa Division di Honor. 


E wega prome SC United ta logra un victoria di 3-1 riba e 
Benjaminnan di Santa Cruz, Atlantico Deportivo y tawata sinta den 
tribune pa warda e resultado di e wega entre Unistars y Bubali. 
Un empate of un victoria pa Bubali lo a duna SC United e titulo di 
campeon di e grupo. Y cosnan ta cuminsa pinta bon tempran p’e 
soldaatnan di Sabana Liber ya cu Bubali ta dal tempran y ta tuma 
bentaha na di 8 minuut pa medio di CD Banton cu a manera haya 
su “Mojo” bek y den un hugada individual ta schijf e bala banda 
di e keeper pa duna Bubali e bentaha 1-0. Despues di e gol aki 
Unistars ta cuminsa crea atakenan buscando e gol di empate y 
e mayor peliger tawata bin for di banda drechi den e pianan di 
Kevin Richardson, cu tawata duna e defensa di Bubali bastante 
dolor di cabes. Algun bon intervencion di Juni Maduro a evita cu 
e wega ta empata. 


E wega ta haya un cambio radical ora cu na di 38 minuut e 
delantero di Bubali Makanaki Tromp ta haya carchi cora y ta 
laga e Hulknan di Bubali cu 1 hungado menos. E suceso aki a 
trece bastante confusion den e team di Bubali y e submarino 
a probecha pa explota e momento di incertidumbre aki y sigui 
crece y sigui ataca buscando e gol di empate. Y na di 43 minuut e 
empate ta yega pa medio di Camilo Sanchez cu un tiro lastra den 
skina abou ta empata e wega net prome cu descanso. Den di dos 
tempo e wega ta bira uno hopi atractivo cu atakenan pa ambos 
banda pero cu Unistars trahando e hugadanan mas peligroso. 


Bubali a sigui hunga mescos cu ta cu 11 hungado e tin riba veld, 
ariesgando hopi y regalando hopi espacio. Ta na di 89 minuut 
cu Albert Francis “Killer” ta pone nan paga caro cu un hugada 
individual ta drenta area y ta schijf e banda di e keeper Juni 
Maduro pa duna Unistars e bentaha y tambe e victoria. E wega 
aki a wordo gana for di riba banki. E submarino blauw a move su 
piezanan miho tanto riba veld cu for di riba banki. Di otro banda 
Bubali a sigui hunga cu 2 delantero, no a haci ningun cambio, no 


a reforsa e bolante y a duna Killer hopi libertad pe opera riba e 
banda drechi. Cu e victoria aki Unistars ta empata den punto cu 
SC United na 24 punto. 


Esaki ta forsa un wega decisivo entre SC United y Unistars 
diahuebs awor pa 7 or di anochi den Compleho Deportivo Frans 
Figaroa. E ganado lo book su ticket directo pa Division di Honor 
mientras cu e team cu Sali perdedo lo mester enfrenta e Diablo 
Rojonan di Sereo Janchi, SV Jong Aruba Dialuna anochi pa defini 
ken ta subi y ken ta keda tera. Pa Bubali no tin cambio. Nan lo 
tin cu midi forsa diamars anochi contra e furiosonan di Santa Fe 
den un wega crucial pa wak ken ta subi Division di Honor y ken ta 
keda den Division Uno. Tawata tin hopi rumor den weekend over 
di e wega extra si tin empate den punto y dicon e regla di averahe 
di gol no ta conta den e caso aki. 


AWEMainta Deporte a bay coba y busca mas informacion y a 
acerca Raymbert Bikker di AVB pa puntra over di esaki. Sr. Bikker 
a mustra nos cu e ta un reglamento cu ta existi hopi añas caba 
y cu clubnan den e caso a wordo informa prome cu e weganan a 
tuma luga. Nos a haya copia di e articulo aki y nos ta public’e p’e 
fanatico di futbol ta na altura. Sigur esaki ta un situacion unico, 
y diahuebs awor tin wega. Si bo ta un fanatico di e submarino 
blauw di Pos Chiquito, bin na blauw, y si bo ta un fanatico di 
e soldaatnan di Sabana Liber, SC United bin na cora. Esaki t’e 
wega. Un pa tera y un pa lama. 


D e P o r T e 


deporte@awemainta.com 


Futbol Copa Honor Plata 


Unistars ta gana Bubali y 
ta forsa un wega decisivo 

E Campeon defensor ta sigui na bida. 
Despues cu diabierna ultimo ta logra 
un victoria importante riba e naran- 
jadonan di Santa Cruz, SV Estrella cu 
score di 6-0, e team tricolor ta mustra 
cu e lanta for di soño. 


Daniel Leenscheer tawata grandi e 
anochi aki p’e team tricolor anotando 
3 di e 6 golnan. E goleador di Solito, 
John Silva tambe ta haya e net y ta 
caba c’un sequia di 8 wega si por score 
un gol. Esaki sigur ta bon noticia p’e 
team di Solito. 


Joshua Acevedo Gomez ta score dos 
gol sigui casi den pito pa pone e score 
final. Cu e victoria aki RCA ta yega 9 
punto, uno menos cu Estrella pero ta 
pushando tur cos p’e ultimo fecha. 


E team tricolor ta topando e muchanan 
di Madiki, SV Riverplate den e duelo 
di capital. Riverplate ta bin di cay 
venci contra e dragonnan di Alto 
Vista Deportivo Nacional cu score di 
2-1, pero mustrando un bon futbol. E 
muchanan di Madiki ya ta elimina di 
Copa Oro. Sigur nan por cera e campe- 
onato c’un broche de ora eliminando e 
campeon. 


Riverplate a presenta c’un team hoben, 
pero balente y bon organisa. Sigur un 
team cu ya no tin nada di perde t’e 
team mas peligroso cu bo por topa riba 
bo ultimo wega di campeonato. 
E wega aki ta tuma luga diabierna 
awor 10 di mei pa 8or di anochi den 
Compleho Deportivo Frans Figaroa. 


E team tricolor no solamente ta bay 
tin mester di un victoria, pero ta bay 
tin mester di ayudo di un rival eterno 
cu riba un dia normal no lo parti un 
bochi cu ne. Estrella ta enfrentando e 
Pumanan di Piedra Plat SV Britannia 
riba nan ultimo fecha. 


E wega aki lo tuma luga diasabra 11 
di mei pa 6.30 di atardi. E naranjan- 
donan lo ta yegando e wega aki sabi- 
endo e resultado di e wega entre RCA y 
Riverplate. Un victoria pa RCA lo obliga 
Estrella di gana Britannia pa pasa p’e 
siguiente buelta. 


Si e wega keda empata diabierna, E 
ora e Naranjadonan lo por pasa c’un 
empate mes contra Britannia. Un 
victoria pa Riverplate diabierna anochi, 
lo duna Estrella e clasificacion auto- 
matico. Estrella lo ta sin su talisman 


Tervor Faro y Travis Faro. Ambos lo 
mester sinta e wega aki pa motibo 
di carchi cora cu nan a haya e ultimo 
wega. 


Di otro banda Britannia ta den un 
racha di 2 wega perdi y a pesar di a 
clasifica caba no por permiti su mes di 
yega e serie final c’un racha perdedo. 
Britannia tin 180 minuut sin score un 
gol. Derota nan consecutivo na man di 
RCA y Dakota tin e team di Piedra Plat 
den un semi crisis. 


Un victoria diasabra lo por duna nan e 
confiansa bek pa afronta e serie final 
den miho forma. Cu Dakota, Britannia 
y Nacional cla caba, ta keda un luga 
mas habri. E Campeon a mustra di a 
lanta for di soño. E pregunta ta si no ta 
mucho laat. E weekend aki nos ta haya 
sa ken ta sigui y ken ta bay cas. 


Futbol Copa Honor Oro 


E campeon ta lanta for di soño 

DESPUES di un torneo exitoso den 4 division Aruba 
Basketball Bond ta den ful preparacion pa cuminsa cu su 
liga 3X3. 


E liga lo consisti di diferente torneo y edad cu lo wordo hunga 
den fin di siman riba diferente cancha rond Aruba. Meta di 
e liga aki ta pa fomenta e wega di basketball den barionan 
unda no tin organisacionnan miembro di Aruba Basketball 
Bond. Esaki lo mester duna un push na organisacionnan pa 
bira miembro di ABB y hunga den e campeonato 5 contra 5. 
E prome evento lo tuma luga na Playa pa ta exacto na Club 
Aruba Juniors, dianan 18 y 19 di mei 2024. Esaki lo ta pa 
hungadonan U16 (naci na 2008 of despues) y U23 (naci na 
2002 of despues). 
E di dos torneo lo tuma luga na YMCA San Nicolas dia 15 di 
juni 2024 den categoria 18 aña pariba. 


Lo hunga un “Group Stage” prome pa clasifica e teamnan. E 
teamnan cu clasifica lo hunga un “Knock Stage” consistiendo 
di quarterfinals, semifinals, y finals pa determina e gana- 
donan di e torneo. 


Dia 4 e teamnan lo hunga un “Pool Play” y dia 5 e 8 teamnan 
cu clasifica lo hunga un bracket eliminatorio. Na playa lo 
hunga divisionnan te cu 16 aña y tambe te cu 22 aña. 
Cada team mester consisti di 4 hungado. Tur team mester ta 
debidamente uniforma tanto shirt como short. Shirt mester 
tin number den pecho y lomba. 


E deporte di 3X3 basketball a bira hopi popular rond mundo 
den tanto amateur y profesional. Por ehempel FIBA continu- 
amente ta organisa torneonan den su diferente regionnan. 
Tambe ta bon pa comparti cu 3x3 ta un deporte olimpico. 
Debi na su dinamismo y rapidez e wega ta bira atractivo 
pa e hungadonan y fanatico. Torneonan di 3x3 ta conta cu 
musica y espectaculo cu ta crea un ambiente festivo. 


E torneonan lo sirbi tambe pa Aruba Basketball cuminsa 
mira hungadonan cu lo por representa Aruba na diferente 
torneo hubenil na 2025/2026. December venidero Aruba lo 
ta rumbo pa Puerto Rico pa participa den e America Cup den 
categoria 18 aña pariba. 


Tur hende cu ta desea por participa na e torneonan aki. Cu 
otro palabra no mester ta miembro di un organisacion cu ta 
miembro di Aruba Basketball Bond pa por participa. 


Pa registra bo mester manda un e-mail na arubabasketball- 
bond@gmail.com. Mester menciona nomber di e team y di 
e 4 hungadonan. Tur team mester ta debidamente uniforma 


tanto shirt como short. 


Tene na cuenta cu hungadonan cu no participa na e 
torneonan di 3x3 lo no bin na remarca pa forma parti di un 
di nos seleccionnan. 


Aruba Basketball Bond cu torneonan 3X3 

TALOR Gooch, representando LIV Golf, a logra un luga 
desea den por lo menos un campeonato importante e aña 
aki. Gooch a bay riba rednan social dialuna pa anuncia cu 
el a recibi un invitacion pa competi den e siguiente campe- 
onato di PGA. 


E campo completo p’e Campeonato di PGA na Valhalla ainda 
no a wordo publica pa PGA, wardando riba e contesta di 
tur hungado invita. Gooch su invitacion ta importante, ya cu 
normalmente e ta enfoca riba e calendario di LIV Golf, cu ta 
haci cu su inclusion ta basa solamente riba su actuacionnan 
den e liga financia pa Arabia Saudita. Despues di a logra e 
victoria tres biaha na LIV Golf circuit aña pasa y liderando e 
lista di puntonan, Gooch su invitacion ta enfatisa e recono- 
cemento creciente di e hungadonan pafo di e tournan tradi- 
cional. 


Kerry Haigh, director di e campeonato di PGA na Merca, a 
enfatisa e consideracion di e comite di hungado di varios 
tour rond mundo. E inclusion aki ta refleha un enfoke mas 
amplio di seleccion di talento mas aleu di e limitenan di e 
circuitonan di golf previamente estableci. 


Anteriormente, PGA di Merca a extende un invitacion na 
Joaquín Niemann, reconociendo su logronan, incluyendo 
un victoria remarcabel n’e Australian Open. Gooch su invi- 
tacion ta alinia cu e compromiso di e Campeonato di PGA 
pa reconoce hungadonan di diferente origen y plataforma 
competitivo. 


A pesar di su exito den Liv Golf, Gooch su decision pa 
renuncia na intentonan pa clasifica p’e US Open, citando e 
ausencia di punto den e ranking mundial den e eventonan di 
LIV y su ranking mundial den descenso, ta refleha e compli- 
cacionnan di nabega riba diferente circuito di golf. 


Gooch, cu solamente un titulo di PGA Tour prome cu e la 
haci e transicion pa LIV na 2022, tabata vocal den e comu- 
nidad di LIV Golf, bogando pa su importancia y impacto riba 
e panorama di e deporte. Su inclusion den e Campeonato 
di PGA ta suma n’e presencia creciente di hungadonan di 
circuito no tradicional riba e escenario mundial. 


Cu su invitacion sigura, Gooch lo uni c’un grupo elite den e 
Campeonato di PGA, reconoci pa su profundidad competi- 
tivo y su status como un di e eventonan di golf principal. 
Segun cu golf ta sigui evoluciona, invitacionnan manera 
esun di Gooch ta ehempel di e compromiso di e deporte pa 
aceptacion di e diversidad y talento di henter e spectronan 
di golf profesional. 


Talor Gooch ta ricibi invitacion 
special pa campeonato di PGA 


Diaranson, 8 Mei 2024 
DEPORTE 
20 
AWEMainta 


DEN un final excitante na NASCAR su AdventHealth 400 
na Kansas diadomingo, Kyle Larson a sali victorioso pa un 
minusculo 0.001 seconde, marcando e final mas preta den 
historia di NASCAR Cup Series. 


Diferente na e Kentucky Derby di diasabra, unda Mystik Dan 
a sigura e victoria, e resultado di Larson su careda contra 
Chris Buescher, kende a resulta na di dos luga, tabata asina 
preta cu no por a discerni e ganado a simpel bista. 


Inicialmente, Roush Fenway Keselowski Racing (RFK Racing), 
e ekipo di Buescher y e comentadonan a kere cu Buescher 
a logra e victoria, y por a mira RFK Racing celebrando den e 
transmision. 


Sinembargo, despues di un investigacion intenso, Larson di 
Hendrick Motorsports a keda declara ganado, pa sorpresa 
di tur dos piloto. Larson, eufórico p’e victoria, a describi e 
careda como “salvahe” y el a elogia e show excitante cu a 


desaroya for di comienso te fin. 
E competencia intenso a mira e dos pilotenan choca cu otro 
mientras nan tabata competi p’e liderazgo, resultando den 
un final igual. A pesar di a ser informa inicialmente di un di 
dos puesto, e observador di Larson a transmiti e noticia di su 
victoria via radio, locual a provoca celebracionnan intenso. 


Mientras Larson tabata disfruta di su triunfo, Buescher a 
expresa su decepcion di tabata asina cerca di e victoria, 
afirmando cu e no por a discerni e ganado for di e potret 
final. A pesar di e decepcion, Buescher a reconoce e natura- 
lesa emocionante di e careda y a lamenta e resultado agoni- 
sante. 


E final historico ta enfatisa e competencia feroz y e margennan 
estrecho cu ta caracterisa e caredanan di NASCAR. Mientras 
fanatico y competidonan ta refleha riba e careda emocio- 
nante, e victoria di Larson ta un testimonio di e naturalesa 
stimulante y impredecibel di automobilismo. 


Kyle Larson ta logra e victoria di NASCAR 
p’e margen mas chikito den historia 

E ekipo di Refugiadonan p’e proximo Weganan Olimpico na Paris 
lo tin un impacto significativo cu 36 atleta for di 11 pais compe- 
tiendo den 12 deporte, segun presidente di e Comite Olimpico 
Internacional (COI), Thomas bach, a anuncia. Selecciona for di 
mas cu 70 beca, e atletanan aki ta representa un grupo diverso 
uni pa nan experiencia comparti como refugiado. 


En bes di competi bou di bandera olimpico, e team lo exhibi cu 
orguyo nan propio emblema, c’un curason den centro rondona 
di flecha, cu ta simbolisa e biahe di refugiadonan perdi pa haya 
nan caminda bek. Conoci como Équipe Olympique des Refugiés 
(EOR), e team tin como meta pa promove un sentido di perte- 
nencia y empoderamento entre su miembronan. 


Masomah Ali Zada, chef di mision di e ekipo y competido den 
ciclismo femenino n’e Weganan di Tokyo, a expresa su entusi- 
asmo pa carga e emblema cu orguyo, afirmando cu e ta repre- 
senta no solamente e atleta sino tambe e miyones di hende cu ta 
comparti experencianan similar. 
Un total di 23 homber y 13 muhe lo representa e Team di 
Refugiado den atletismo, badminton, boxeo, canoa, ciclismo, 


judo, tiro, natacion, taekwondo, weightlifting y lucha libre den 
e Weganan, cu lo cuminsa dia 24 di juli. Entre nan tin atletanan 
notable manera boxdo Cindy Ngamba, coredo di Etiopia, Farida 
Abaroge, atleta Irani di taekwondo Kasra Mehdipournejad y 
tirado Venezolano Edilio Francisco Centeno Nieves. 


Mehdipournejad a expresa su gratitud p’e oportunidad, describi- 
endo esaki como e realisacion di su soño olimpico. Sinembargo, e 
ekipo a enfrenta reto ora un di e tres coredonan a keda suspendi 
pa un test di doping positivo den comienso di siman. 


E Ekipo di Refugiado a ser forma inicialmente p’e COI p’e Weganan 
Olimpico di 2016 na Rio de Janeiro pa provee un plataforma p’e 
atleta cu a wordo obliga di huy for di nan pais di origen. For di 
e tempo ey, el a crece den tamaño y importancia, cu 10 atleta 
competiendo na Rio y 29 na Tokyo den diferente deporte. 


Mientras cu e Weganan Olimpico na Paris ta yegando, e Ekipo 
di Refugiado ta bira un simbolo di resiliencia, determinacion 
y unidad, inspirando atleta y espectadornan mescos cu nan 
biahenan extraordinario y nan spirito infalibel. 


36 atleta for di 11 pais den 12 deporte 


Ekipo di refugiadonan pa weganan Olimpico na Paris 

UN muhe di Reino Uni cu a laga su Big 
Mac pafo di frigidaire durante mas di 
un aña e keda asombra despues cu 
e hamburger a keda como nobo, cu 
lechuga berde, un pan moli y ni un tiki 
di beskem. Riba un video di TikTok cu 
mas di 3 miyon di bishita, e hoben a 
splica den detaye e resultadonan di su 
experimento. 


“Ta increibel cu e Big Mac a resisti 
e paso di tempo”, e herborista Naa 
Adjeley Tsofanye, a indica. 


Parce, cu e hoben a cuminsa cu su 
experimento dia 2 di februari 2023, 
lagando e hamburger mas famoso na 
mundo riba un tayo cu batata hasa pa 
mira con e lo caba cu tempo. 


Un aña y tres siman despues, e Big 
Mac parce di a wordo introduci den un 
camara hiperbarico di octanahe halto. 


“No tin un muestra di beskem,” 
Tsofanye a bisa riba e video mientras 
cu e ta habri e cuminda fo’i otro cu su 
handschoen di latex. “Manera boso por 
mira, ainda e lechuga ta mustra berde.” 


Siguientemente, el a kita e lechuga di 
e hamburger y a freg’e cu su dedenan, 
revelando cu e berdura, desconcer- 
tantemente conserva, hasta a wanta 
algo di likido. 


“Bo ta mira e briyo di mi handschoen?” 
e experimentando a demostra na su 
miles di siguido. “Ainda e tin algo di 
humedad, e no a seca completamente.” 


E Britanico a puntra con por tabata 


“posibel” cu un “lechuga cu no ta 
conecta n’e reis, cu no a haya awa, cu 
no tabata den solo, a logra conserva su 
colonan.” 


Den un experimento despues, Tsofanye 
a bisa cu e tin pensa di controla tanto 
e lechuga di Big Mac omo un salada di 
McDonald’s pa determina si e fortalesa 
di e berdura compara cu e paso di 
tempo ta debi n’e propiedadnan di e 
mata of na su “ambiente”. 


Hopi a specula cu e posibilidad cu e 
atemporalidad di e Big Mac tabata 
debi cu e empresa ta uza conservante 
di ultimo generacion of hasta sepa di 


carni sin beskem. 


McDonald’s a descarta e specu- 
lacionnan den un comunicado di 
2020, atribuyendo e duracion di su 
hamburgernan na un ambiente seco 
cu ta wanta e crecemento di beskem y 
bacteria. 


“E alimentonan prepara na cas cu 
ta deshidrata por haya resultado 
similar,” nan a declara. “Fiha bon, e 
hamburgernan cu boso ta mirando 
probablemente ta seco y deshidrata y 
di ningun manera nan t’e mesun cu e 
dia cu boso a cumpr’e.” 


FUN FACTS 


Un resultado sorprendente 


Un Big Mac por wanta un aña pafo di frigidaire? 

1. E cabesnan di Easter Island tin curpa. 
Dos di cabesnan di piedra iconico cu a wordo descubri den añanan 
2010 door di arkeologonan na e islanan den Pacifico a resulta di 
tin un torso, cu tabata midi aproximadamente 33 pia. 


2. M&M’s a haya nan nomber basa riba e empresarionan cu a 
crea nan. 
M&M’s a wordo crea pa e empresarionan Forrest Mars y Bruce 
Murrie, kendenan aparentemente no tabata tin un bon relacion 
cu otro, mirando cu Mars a cumpra Murrie su 20% di e empresa 
prome cu esaki a bira e mangel mas bendi na Merca. 


3. Palombanan por distingui entre Picasso y Monet. 
Ablief?! Un estudio haci na 1995 a demostra cu e parhanan por 
distingui diferencianan entre e dos artistanan. 


4. E nomber real di e hashtag # ta octothorpe. 
E ‘octo’ ta referi na e ocho puntonan den e simbolo. Sinembargo, 
segun e diccionario Merriam-Webster e parti ‘thorpe’ ta keda un 
misterio. 


5. E actornan cu a duna bos na Mickey y Minnie mouse a casa 
cu otro den bida real. 
Russi Taylor (Minnie) y Wayne Allwine (Mickey) a casa cu otro na 
1991. 


6. Bo por tende e curason di un bayena blauw bati for di 2 milla 
di distancia. 
Un bayena blauw ta pisa un averahe di entre 130,000 y 150,000 
kilo, mientras cu nan curason ta pisa alrededor di 180 kilo. 


7. E delaster letter pa wordo añadi na e alfabet Ingles ta e letter 
‘J’. 
E letter aki ta data bek na 1524, prome cu esey tabata uza e 
letter ‘i’ na su luga pa zonido di ambos letter. 


8. En realidad tin un palabra pa un persona cu ta duna su opinion 
riba un tema cu e mes no sa nada di dje. 
Un ‘ultracrepidario’ ta un persona cu ta expresa pensamento riba 
topiconan cu ta supera su conocemento. 


9. E logo di Chupa Chups a wordo diseña door di Salvador Dalí. 
E artista surrealista a diseña e logo na 1969. 


10. Ketchup tabata wordo bendi como medicina. 
E condimento tabata wordo prescribi y bendi na personanan cu 
tabata sufri di indigestion na 1834. 


Bon pa Sa 

FOR di momento cu nos a anuncia nos 
punto di programa cu nos lo aumenta e 
pensioen di nos grandinan cu 50% nos 
a scucha un variacion di contra argu- 
mento di gobierno y hasta di algun den 
oposicion. Supuestamente lo a duna 
“hopi aumento caba” of “placa lo no 
ta crece riba mata” ta reaccionnan di 
e campo di gobierno y hasta di colega 
den oposicion cu ta opone e punto di 
AVP. Esaki ta locual mr. Mike Eman por 
a tuma nota den prensa cu e ta refuta 
un bes mas. 
“Ta imposibel pa pensionadonan biba 
dignamente cu e entrada di pensioen 
actual. E pensioen mester aumenta 
considerablemente y e reparatietoeslag 
cu AVP a introduci t’e vehiculo con lo 
percura pa esaki den un gobernacion di 
AVP”, asina mr. Mike Eman a expresa. 


E cifranan ta confirma cu pension- 
adonan tin deficit grandi tur luna. 
Tambe Eman ta splica con lo percura 
p’e aumento di 50%. Eman ta mustra 
riba cifranan cu ta indica cu tur e medi- 
danan di Gabinete Wever-Croes awor 
na 2024 gobierno tin 500 miyon mas di 
entrada anualmente cu Gabinete Eman 
tabata tin na 2017. Y pueblo no ta wak 
unda e 500 miyon aki ta bay. P’esey 
Eman ta convenci cu e espacio finan- 
ciero t’ey pa yuda e pensionadonan por 
medio di un aumento substancial di e 
reparatietoeslag cu pensionadonan ta 
haya desde cu Gabinete Mike Eman I y 
II a introducie. 


POBRESA Y ABANDONO 
Eman ta bisa cu e cifranan ta papia pa 
nan mes. Tanto e pensionado soltero 
como pareha ta core cu un deficit 
grandi tur luna. E pensioen actual no 
ta suficiente pa cubri e costo di bida. 
Nos tata, mama, welo, wela ta biba den 
pobresa y abandono. Eman ta mustra 
cu segun SVB per 1 di mei 2024 tin 
22.304 pensionado na Aruba. E situa- 


cion ta hopi penoso tambe pa esnan cu 
salarionan bao di 3500 florin. P’esey, 
miles tin dos trabao. Esaki ta afecta 
tanto nan salud fisico como nan bien- 
estar social. 


BESTAANSZEKERHEID PA 
NOS GRANDINAN 
Gobierno tin un responsabilidad funda- 
mental pa garantisa cu nos grand- 
inan tin un entrada suficiente pa un 
bida digno. Segun un dicho popular 
Arubiano: “E cuido di nos grandinan 
ta e piedra fundamental di nos comun- 
idad”. Eman ta subraya cu mester di un 
compromiso serio pa atende e necesi- 
dadnan basico di nos grandinan. Nan 
a cuida nos, awor ta na nos pa cuida 
nan. Manera Salmo 71:9 ta corda nos: 
No me deseches en el tiempo de la 
vejez; Cuando mi fuerza se acabare, no 
me desampares. “No laga mi den ora di 
mi biehes; ora mi forsa no t’ey mas no 


desampara mi”. 


AUMENTO SUBSTANCIAL 
E lider di oposicion, mr. Mike Eman 
ta conclui bisando cu e situacion cu 
Gabinete Wever Croes a crea aki ta 
causa di un pobresa feroz y inacep- 
tabel pa nos grandinan. AVP a bin 
ta pidi un aumento substancial di 
pensioen pa nos grandinan. Durante 
tratamento di Presupuesto 2022 y 
2023, AVP a presenta mocionnan y 
presupuestonan alternativa pa logra 
e aumentonan necesario pa trece un 
alivio pa nos grandinan. Sinembargo, 
e coalicion di gobierno a vota contra, 
ignorando e necesidad urgente di nos 
pensionadonan. P’esey e aumento di 
50% ta un punto primordial di AVP p’e 
siguiente gobernacion, tambe pa duna 
nos grandinan nan remedi bek. Ta ora 
pa bolter cos pa pone e BON COMUN 
nos dilanti. 


Lider di AVP, mr. Mike Eman: 


E pakico y con ta bay realisa 50% aumento di pensioen 

DEN su forma caracteristico, cla y raspa, parlamentario 
independiente mr. Gerlien Croes a trece punto valido e impor- 
tante dilanti durante su disertacion. Esaki a sosode durante 
un reunion publico den cual Minister di Labor e Integracion, 
Glenbert Croes a bin pa contesta pregunta, cu na luga di 
ofrece un solucion, a sigui patronchi di politica anticua, sin 
un vision cla pa e futuro di nos pais. 


Tras di otro sesion maratonico den Parlamento, mester 
a constata cu ta keda tira responsabilidad di un banda di 
sala pa otro, mientras pueblo ta warda riba solucionnan 
pa futuro. Gerlien Croes a señala cu Minister Croes tin tres 
aña cu e cartera di admision e integracion, pero a pesar di 
estudio, handboek y landspakket, e situacion ta mescos. Y 
mescos por bisa di e minister anterior. 


Ainda tin miles di peticion pega y e manera con DIMAS ta 
funciona no ta optimal. Ta bira mas preocupante ora ta 
realisa kico ta spera nos den e futuro cercano, segun e parla- 
mentario independiente. Pareu cu AHATA y AFBA ta papia di 
e deficit den forsa laboral, cifra di SVB y AZV ta indica cu 
34.683 persona ta proyecta pa ta pensionado na 2030. Di 
otro banda, ta spera 1.900 camber nobo di hotel entre 2024 
y 2025. 


Nos tin 40 aña ta maneha e pais den un circulo vicioso di 
maneho ad hoc cu ta crea problema durante gobernacion, 
pa laga e problema atras pa e proximo gabinete y den un 
proximo periodo di campaña priminti cu ta bay soluciona e 
mesun problema cu a laga atras pa otro. Y ainda nos no ta 
siña di pone atencion na cifra y data pa tuma e miho stap pa 
nos pais. 


Gerlien Croes: “Paso esun cu a bisa na 2017 cu e ta bin 
soluciona locual cu mester y otro a laga atras, tampoco a 
solucion’e ainda. Mas aun, ta hinca nos den mas problema 
si nos mira kico ta spera nos. Si nos no realisa cu ta yega 
momento cu Aruba mester optimalisa y stop di sugar coat 
e situacion, nos tin cu bay wanta duro pa e futuro di e pais 
aki.” 


P’esey Parlamentario Croes ta urgi su coleganan pa stop 
di culpa otro y cuminsa papia di kico ta bay haci. Con ta 
bay maneha inmigracion pa cu e forsa laboral? Y con ta bay 


acomoda tur hende den e sistema di salud, enseñansa, etc.? 
P’aworaki e realidad tristo ta cu Aruba ta mesun caminda; 
memey di pleito entre partidonan, mientras Aruba mester di 
algo diferente. 


Na luga Minister bin parlamento pa contesta pregunta y 
defende su maneho, mester a presenta un plan di con ta 
bay atende cu e necesidad di mas trahado cu ya ta batiendo 
na nos porta. Sra. Croes a cuestiona e minister tambe riba 
motibo pakico ainda no por a bin cu un solucion pa e impasse 
entre EPI y Hospital pa cual graduado no por haya trabou. 


“Esey ta pasa ora bo ta carece di empatia y amor pa e 
pais aki, bo no ta worry. Bo ta sinta eynan warda e dia bo 
completa bo 8 aña pa haya pensioen, anto e resto esun cu 
ta bin mi tras por wel di wak con ta atende cu e retonan cu 
ami a laga atras. Esey ta loke a pasa pa añas y esey tabata 
bisto awe mainta atrobe,” asina e parlamentario a remarca 
den su disertacion. 


Parlamentario independiente mr. Gerlien Croes: 


Entre pleito y punta dede riba otro, 
Aruba mester di algo diferente 

DIAHUEBS mainta, Prome Minister Evelyn Wever-Croes a 
presenta durante un conferencia di prensa di Gobierno, e 
Relato Anual (Jaarverslag) di su ministerio pa aña 2023. Un 
di e topiconan cu Prome Minister a cubri e mainta aki, tabata 
innovacion. 


Prome Minister a splica cu pa cu e topico aki den e Relato 
Anual tin 3 paragraf di cual cada un ta cubri e 3 institutonan 
cu ta atende cu innovacion den su ministerio. 


E institutonan aki ta: Aruba Futura Foundation, Directie 
Informatie Voorzieningen Automatisering (DIA), y Directie 
voor Innovatie. 


1. Aruba Futura Foundation 
Futura ta un fundacion cu a wordo lanta pa implementa 


e vision di innovacion na Aruba. Futura tabata tin varios 
proyecto bou di su encargo di cual Edutech ta esun cu mas 
a resalta. E proyecto di Edutech ta ofrece scolnan e opor- 
tunidad di gana fondo pa asina por cumpli cu e proyectonan 
innovativo cu nan a diseña.   


2. Directie Informatie Voorzieningen Automatisering(DIA) 
E departamento aki ta encarga cu automatisacion di Aruba 
en general. Den e relato anual tambe ta haya informacion di 
kico tur a wordo haci cu e departamento aki. 


3. Directie voor Innovatie 
Prome Minister a indica cu e departamento aki ta uno nobo, 
y cu a wordo instituti pa atende cu innovacion. 


Manera ta conoci, innovacion ta e futuro di nos muchanan y 
ta di gran importancia, pa sigui ofrece nan e medionan nece- 
sario pa engrandece nan conocemento den e area aki. 


Gabinete Wever-Croes tin e compromiso pa sigui bin cu 
proyectonan innovativo, yudando asina e futuro generacion 
pa tin e conocemento necesario pa den futuro por subi e 
mercado laboral exitosamente. 


Pa mas informacion di e Relato Anual 2023 por click: 
https://issuu.com/gabinetewevercroesaruba/docs/jaarver- 
slag_algemene_zaken_2023 


Proyectonan di innovacion lo sigui ta un 
prioridad pa Gabinete Wever-Croes II 

NOS ta cuminsa un siman historico pa Aruba. Presidente 
di Parlamento a yama e reunion caminda lo bay trata e ley 
di matrimonio di mesun sexo. Strategia ta wordo uza pa no 
perde voto y di otro banda nos ta mira un partido RAIZ cu ta 
pusha pa trata e ley aki. 


Tin 3 senario cu lo por tuma luga: 
1. Parlamentarionan di partido MEP lo no presenta p’e 
reunion. E chens lo ta hopi grandi cu lo no tin quorum y 
asina gana tempo y warda riba e sentencia di dia 31 di mei 
2024 
2. E reunion lo tuma luga. Nos sa cu tanto den partido MEP 
y partido AVP lo tin parlamentarionan cu lo vota na fabor 
hunto cu parlamentarionan di partido RAIZ, partido mas, 
accion21 y parlamentario independiente. 
3. Mayoria parlamentarionan lo vota contra y e ley lo no 
pasa. 


Nos por a mira cu e parlamentario di partido RAIZ basta 
activo na radio emisora. Tanto partido MEP y partido AVP 
ta dividi riba e ley di matrimonio di mesun sexo. Si nos mira 
con a vota riba e amienda 7 dia 8 di September 2016 anto 
nos mester bisa cu t’e 2 partidonan grandi esta AVP y MEP a 
brasa otro, apoya pa partido democracia real, p’e ley a pasa. 
Resultado ta conoci 11 na fabor y 5 contra. Tabata tin parla- 
mentario cu no kier a vota y a bay sconde. E votacion di dia 
1 di maart 2021 caminda 17 parlamentario a los laga bay y 
a vota na fabor p’asina e geregistreerd partnerschap drenta 
na vigor. 


Tanto partido AVP y partido MEP ta kere den Sustainable 
Development Goals. No ta por nada den luna di September 
na 2015, gobierno di partido AVP y desde cu partido MEP ta 
den gobierno cu Bestuurskantoor y Parlamento ta kere den 
e 17 puntonan di Sustainable Devoplment Goals. E ador- 
nonan dilanti nos Parlamento y Bestuurskantoor a papia 
pa su mes. Nos por corda e potret di nos prome minister 
saca cu e number 5 di Sustainable Development Goals cu ta 
papia di igualdad di genero. Esaki t’e motibo cu partido MEP 
y partido AVP y partido RAIZ ta di acuerdo cu e matrimonio 
di mesun sexo. 


Bo no por pone bo firma bao di e Sustainable Development 
Goals y despues bin bisa cu bo no ta di acuerdo cu’ne. Pa 


confirma cu partido MEP ta di acuerdo cu e agenda aki nos 
prome minister a laga traha e Aruba National Gender Policy 
y cu orguyo a present’e aki na Aruba y na Den Haag caminda 
el a bisa bon cla cu su gobierno no ta discrimina. Nos sa cu 
partido MEP lo trata di sali ileso di e golpinan cu partido MEP 
lo por sufri si e matrimonio di mesun sexo wordo aproba den 
parlamento. Si cassatie dicta na fabor di e matrimonio di 
mesun sexo nos prome minister lo por laba su man y bisa ta 
cassatie. Si e ley aki pasa e lo bay den historia como prome 
minister cu lo mester a implementa e ley aki. 


Nos di partido Curpa ta contra di e Sustainabel Development 
Goals paso e ta bay contra e matrimonio institui pa Dios. 
E palabra matrimonio ta sali for di matriz y nos tur sa cu 
homber nunca lo por tin matriz. Ora bo nace sea bo tin cos ta 
colga of e ta plat. Bo no ta nace memey di dje. Claro awendia 
ta existi operacion pero nada lo por cambia con b’a nace. 
Dios su creacion ta perfecto. 


E Sustainable Development Goals ta un agenda anti Cristian 
y e despues di legalisacion di e matrimonio di mesun sexo ta 
bin legalisacion di pedofil y na final lo bo tin di adora e Anti- 
Cristo. Danki Dios e agenda aki poco poco lo cay den otro y 
esnan afilia n’e agenda aki lo bay sinta den prizon pa paga 
pa nan maldadnan. Nos no por haci bofon di Dios y kere cu 
nada lo pasa. Esaki ta tempo di Dios y no di politiconan cu 
pa añas a gaña pueblo. E gobierno Babilonico poco poco 
pero sigur lo yega su fin. Nos di partido Curpa tabata tin 
un programa di campaña “salba Aruba”. Esaki ta tempo pa 
salba Aruba. Partido Curpa e unico alternativa. 


Eric Ras(Curpa): 


Mester salba Aruba di inmoralidad 
y incumplimento di leynan di Dios 

TIN momentonan riba e caminda di bida cu nos ta topa 
cu crusada, unda e decisionnan cu nos tuma lo defini nos 
rumbo y futuro. Como Pais, como sociedad, nos a yega na 
un crusada crucial cu lo defini e tipo di sociedad cu nos ta. 


E lucha pa e derecho di matrimonio entre pareha di mesun 
sexo no ta solamente tocante e legalisacion di un relacion 
cu a sali di amor; e ta tocante e reconocemento di e dign- 
idad inherente y e balor di cada individuo. 


Pa Plataforma Raiz e lucha aki no ta un lucha pa un ley, pero 
e ta un lucha basa riba e compromiso ancra den nos Statuut, 
pa harmonia. 


E fundeshi di nos plataforma ta basa riba e filosofia di Sumak 
Kawsay: Biba bon, biba contento. 


Pa Raiz e no ta solamente un slogan of un dicho, sino un prin- 
cipio cu nos ta para p’e y ta encera e creacion y existencia 
di harmonia den nos sociedad. Un Aruba den harmonia ta 
un Aruba caminda union, solidaridad, respet, y empatia ta 
reina, y tur cu tin curason puro por sinti nan mes balora y cu 
nan tin un luga den nos Pais. 


Raiz a planta e simia y e tera fertil ta nos principionan di 
igualdad, respet, inclusion y e fruta di nos cosecha, ta 
harmonia. E ley aki lo contribui na fortalece nos comunidad 
na unda no tin discriminacion ni diferencia pa tur esnan cu 
ta ser motiva door di amor di mesun sexo. 
Ora nos nenga parehanan di mesun sexo e derecho pa casa, 


nos ta nenga nan e derecho humano basico di felicidad y 
bienestar. Nos ta manda un mensahe cu nan amor di algun 
manera ta menos valido, menos valioso pa kibra. Alabes nos 
ta reconoce nan libertad pa scoge nan propio bida, y nos ta 
mara nan na cadena di limitacion pa realisacion propio. 


Nos a wordo lanta den un Aruba cu ta orguyoso di su hospi- 
talidad. Un Aruba cu ta orguyoso di por bisa cu riba nos 
baranca chikito aki tin espacio pa mas di 90 otro nacio- 
nalidad, como tambe diferente religionnan cu ta biba den 
harmonia cu otro a pesar di nos diferencianan. No ta importa 
di unda bo ta bin, bo color di cuero, bo creencia of religion, 
Aruba tin un luga pa bo tambe. Con mas orguyoso nos lo ta 
ora di berdad y den tur sentido, nos por bisa cu na Aruba 
ningun hende ta wordo discrimina a base di ken e ta dicidi 
di stima. Cu tur hende por ta inclui cu e mesun derecho pa 
biba den harmonia cu otro? 


E decision di 8 di mei ta keda den mannan di e personanan 
cu ta funciona den e organo di mas halto di nos Pais. E deci- 
sion pa reconoce cu tur ser humano na Aruba tin e derecho 
fundamental di expresa nan stimacion pa un otro prohimo 
libremente. 


Riba e crusada aki nos por scoge pa para na e banda corecto 
di historia, e banda cu ta defensor di amor riba prehuicio, 
igualdad riba discriminacion. Nos por scoge pa harmonia, 
respet, y paz. 
Diaranson dia 8 di mei ta momento pa nos mustra mundo 
henter cu na Aruba, amor no tin color. 


RAIZ: 


E harmonia di nos comunidad ta den man di e organo mas halto di nos pais 


Amor no tin color, ni sexo, of religion 

CUA tawata e motibo principal, cu Dios a destrui e dos 
ciudadnan aki? Laga mi pone bon cla si cu na prome luga, cu 
no ta mi intencion minimo, pa difama, insulta, ofende, ataca, 
fustiga, denigra, ni mucho menos menosprecia un grupo di 
persona en particular. 


Solamente mi kier a determina a base di investigacion, e 
motibo cardinal cu Dios den su criterio mester a destrui e 
dos ciudadnan ariba menciona. 


Tin prueba condundente cu esaki a sosode pa via de 
Homosexualidad? Cu otro palabra cual t’e picanan capital di 
e sodomitanan den e desgracia aki? Aunke e contenido di e 
relato en cuestion ta cuminsa den Genesis 18:16 durante e 
combersacion di Dios cu Abraham den e espirito di encina 
di Manre (enseñanza spiritual) sin embargo e detayenan di 
e encuentro aki na Sodoma ta aparece te den Genesis 19:4- 
13. 


Nos ta corda ainda con e hendenan hoben y bieu di Sodoma, 
a rondona cas di Lot? Unda e Angelnan tawata hospeda te 
cu pa nan no haci cosnan deshonesto cu nan, Lot a ofrece 
su 2 yiu muhe na nan etc.. 


Mi no ta bay den mucho detaye, pero tambe t’asina cu e 
Angelnan a haci TUR esnan pafo di cas di Lot CIEGO! Es mas 
e Angelnan a bis Lot pa saca tur hende di dje for di e Ciudad, 
pasobra e momento a yega cu Dios a manda nos destrui e 
dos Ciudadnan. 


E motibo cardinal cu Dios a destrui e dos ciudadnan aki 
tawata homosexualidad, e ofensa mas grandi cu Dios no por 
a soporta mas. Esaki no solo nos ta haye’le den Genesis, 
pero tambe den e bukinan de e profetanan y den San Pedro 
2da y Judas Tadeo den e testament nobo. Esaki ta duna nos 
un idea y e manera den cual nos antiguo Pensadonan (sabi- 
onan) Hudiu, inculca cu e cultura Hudiu tawata comprende 
e textonan aki. 


Judas y Pedro a describi bon cla e singularidad di e pica 
aki. Judas(7) ta retrata e actividad aki “nan a bira corumpi 
y a bay den POS di carninan aheno”. (4) Pedro a skirbi cu 
“Lot tawata turdi y angustia pa cu e conducta sensual di e 
hendenan aki (sodomitanan) unda E a yama nan pa hobernan 
di libertinahe”. Di tur loke tambe E a tende y mira tur dia di 
es sodomitanan aki, hasta E tawata sinti cu su alma puro 


tawata wordo tormenta pa cu e echonan perversonan aki. 


Den San Pedro (2 Pedro 2:7-10) nos ta lesa cu e hendenan 
aki tawata anda solamente tras di carni den nan deseonan 
corumpi y perverso y nan tawata desprecia Autoridad. 
Mester accentua cu ta existi tambe 27 referencia, pafo di 
Genesis cu ta haci mencion di e Ciudad di Sodoma. 


Esaki tambe t’e emblema di e inmoralidad flagrante, y e 
depravación mas profundo di e gran huicio ey. Ora nos reuni 
tur e evidencianan biblico aki, nos ta encontra e imagen y 
magnitud di e ofensa di Sodoma. 


Pa nos no lubida NUNCA cu e picanan aki di Sodoma y 
Gomorra tawata un acto hopi grave y continuo y di liber- 
tinahe sensual, cu Lot tawata mira y tende cu tawata 
tormente’le tur dia, Y cu E por testigua den esaki. 


Tawata un acto repudiable unda e habitantenan aki tawata 
entrega na mes carnalmente na nan deseonan corupto y 
abominabel cu Dios no por a soporta nan mas, y finalmente 
nan mes a causa e tragedia unda nan a wordo enhuicia cu e 
castigo di mas grandi cu Bijbel por a conoce, lagando afor e 
buki di Apocalipsis. 


Tambe mi no por laga afo cu homosexualidad es tempo ey 
tawata wordo castiga SIN PORDON cu pena di MORTO, na 
Israel Levetico 18:22, 20:13). 
Tur hende mester sa tambe cu tur homber di Sodoma y 
Gomorrah tawata homosexual, tanto e hobennan como e 
bieunan, henter e pueblo sin excepcion.(19:4) te n’e punto 
di desprecia e muhenan disponible (19:5-8) 
>> 


Carta abierta na nos 21 Parlamentarionan 
Sodoma & Gomorrah 

incluso esnan cu a wordo ciega p’e Angelnan. (19:11) nan tambe a sigui 
cu nan bida perverso. 
Cu enfasis mi tin cu conclui cu Homosexualidad te encaha perfectamente 
den e detayenan biblico. 


Esaki tawata e pica cu tawata representa e perversidad flagrante y abomi- 
nabel di Sodoma y Gomorrah. E conducta grave, malifico, inhusto y malvado 
di es hendenan aki den nan mundo di libertinahe tawata tormenta Lot te 
den profundo di su alma cu nan actonan bochornoso y perverso, dia den 
y dia for. 


Claramente cu e maldad general di Sodoma y Gomorrah tawata hopi grandi 
y insoportable. E criterio no ta esaki, loke si ta importante pa nos haya sa 
si Homosexualidad, tawata e Maldad cardinal cu Dios a baha su furia ariba 
e dos ciudadnan aki. Mi analisis di Genesis ta revela cu e Homosexualidad, 
tawata e conducta principal n’e pregunta aki. 


Ezequiel simplemente tawata menciona picanan y comportacion adicional. 
E profeta aki ningun momento a contradeci Moises, sino cu E a duna mas 
detaye. E mesquinidad y e arogancia ariba su mes hamas por a conduci 
n’e ira di Dios. 


Ezequiel a encabisa e lista di e delitonan cu e palabra “abominación”. E 
palabra aki ta bolbe hiba nos bek na Homosexualidad. E conducta na unda 
Moises ta referi den Genesis 18 y cu tambe e Levitonan mas despues ta 
describi e acto aki como “abominación” den wowo di Dios. E ley mosaico 
tin dos citación explicito en cuanto Homosexualidad. 


Levetico 18:22 ta bisa: Bo no ta drumi c’un hende homber manera Bo ta 
drumi c’un muhe, esaki ta un abominacion den wowo di DIOS. 


Den Levetico 20:13 nos por lesa: Si un homber 
drumi cu otro homber, manera e sa drumi c’un 
muhe, nan dos a comete abominación; motibo 
pa cual tambe ciertamente nan lo muri. Nan 
culpa di sanger lo drama ariba nan mes. 
Moises tambe a papia cu e mesun claridad 
manera poni den Genesis. 


E dos ciudadnan di Sodoma y Gomorrah tawata 
culpabel di hopi cos, avaricia, codicia, alcohol- 
ismo, mal hende, criminalidad, etc. Pero e pica 
principal y capital tawata Homosexualidad. 


Homosexualidad tawata un pica venial den 
seno di e Hudiunan y tambe p’e Gentilnan 
cu tawata bishita e Hudiunan. (forastero) 
Inclusivo Homosexualidad tawata un abom- 
inación cu ta contamina hasta e tera ora e 
paganonan tawata practica Homosexualidad 
na Canaan hopi tempo prome cu Hudiunan a 
yega aki nan. 


Homosexualidad ta un pica cu ta contamina, 
sin importa ken ta practiquele Homosexualidad 
no tin luga dilanti di Dios entre ningun pueblo, 
den ningun epoca, na antes ni awor. 


Laga mi pone bon cla y raspa: Tur pais cu ta 
inmoral y a acepta casamento di e mesun 
sexo, lo wordo castiga severamente pa nos 
Creador, wak kico ya ta pasando cu nan caba, 
teremoto, horcan, volcan etc. 


Pronto Hulanda lo haya su castigo, lama lo 
cobra BEK VARIOS TERENO NA Hulanda inun- 
dacion. Palabra ta na nos Parlamentarionan, 
Boso kier sink Aruba? Corda t’e hustonan lo 
paga hunto cu e pecadornan pa boso mal 
decision. 


(Nomber y adres conoci pa redaccion) 


CLICK AKI PA MANDA BO 
OPINION OF COMENTARIO 


e-MaiL na 


noTiCia@aWeMainTa.CoM 


Diaranson, 8 Mei 2024 
AWEMainta 
COMUNIDAD 
31 


DEN un mundo cu hopi biaha ta wordo defini p’e desafio y e incer- 
tidumbrenan, ta existi un forsa cu tin e potencial di eleva, inspira y 
transforma nos bida. Ta trata di e asombroso poder di afirmacion, 
un practica cu ta implica ripiti declaracion positivo cu e intencion 
di cultiva un mentalidad mas optimista y di influencia den nos 
realidad. 


Cultivando un Mentalidad Positivo: E poder di afirmacion ta un 
faro di speransa cu ta guia nos pa un futuro mas briyante. A traves 
di e ripiticion constante di declaracion positivo, nos ta capacita 
nos mes pa reemplasa autocritica y pesimismo cu un sensacion 
renoba di optimismo. Door di haci esey, nos ta desblokia e poten- 
cial pa mayor autoconfiansa y un vision mas luminoso di bida. 


Elevando autoestima: E afirmacionnan tin e capacidad di eleva 
autoestima y amor propio. Mientras cu e persona ta afirma su 
balor y su habilidadnan inherente, nan ta dal un gran paso pa 
autoaceptacion y autoestima. E transformacion poderoso aki ta 
ilumina di positividad den cada aspecto di bida. 


Aliviando Stress y ansiedad: Den un mundo cada biaha mas 
acelera, e poder di afirmacion ta actua como un escudo contra 
stress y ansiedad. Ripitiendo declaracion calmante y reconfor- 
tante, e personanan ta haya consuelo y paz interior. E practica 
aki ta converti den un refugio di calma den un mundo turbulento. 


Un catalisado pa alcansa meta: E afirmacionnan ta compañero 
inkebrantabel rib’e caminda pa alcansa meta. Nan ta magnifica 
e compromiso cu e aspiracionnan y ta aumenta e motivacion. 
Cu e afirmacionnan como aliado, e personanan ta haya paz e y e 
proposito pa persigui nan soño sin descanso. 


Resiliencia dilanti di e desafionan: E desafionan di bida ta 
enfrenta e front cu e poder di afirmacion. E declaracionnan posi- 
tivo aki ta recorda e hendenan di nan spirito indomabel, refor- 


sando e creencia den nan capacidad pa supera adversidad. Nan 
ta manera un faro memey di e tormenta, guiando p’e siguridad. 


Un Abo mas saludabel y feliz: E investigacion ta respalda e benefi- 
cionan pa salud fisico di e afirmacionnan. Un mentalidad positivo, 
alimenta p’e afirmacionnan, por fortalece e sistema inmunologico, 
reduci e riesgo di malesa cronico y mehora e bienestar general. Ta 
un testimonio di e vinculo inseparabel entre mente y curpa. 


Lagando e creatividad los y resolviendo problema: E poder di 
afirmacion ta cende e creatividad y ta alimenta innovacion. Door 
di afirma e potencial creativo y mente habri, e mente ta sintie 
cu curashi pa explora teritorio inexplora, loke ta hiba n’e solu- 
cionnan ingenioso y innovador. 


Converti den e autor di bo propio historia: Cu e poder di afirma- 
cion, bo tin e control di bo narativa. Cada declaracion positivo 
ta un bloki den e construccion di bo historia personal, caminda 
cu resiliencia, creatividad y felicidad ta bo pilarnan principal. E 
transformacion ta cuminsa cu un simpel pensamento y ta crece 
cu cada afirmacion ripiti. 


E asombroso poder di afirmacion 


Transformando bida cu pensamento 

SIGUIENDO cu e trayecto di digitalisacion pa procesa declaracionnan 
y cobransanan di impuesto mas eficientemente, Departamento di 
Impuesto ta sumamento satisfecho di por anuncia cu e formulario 
di declaracion di winstbelasting awor ta wordo otorga den forma 
digital. Pues, entregamento di e declaracion ta sosode electroni- 
camente. Esaki ta valido p’e declaracionnan desde aña fiscal 2023. 


Disponibel dia 16 di mei 2024 
Digitalisacion di e declaracion di winstbelasting ta un proyecto di un 
embergadura grandi, pa cual a instala un ekipo di profesionalnan di 
e departamento cu ta trahando riba e proyecto aki desde aña pasa. 
Awor ta asina leu cu por anuncia cu e formulario di declaracion di 
winstbelasting 2023 lo ta disponibel den e portal “BO impuesto” 
(BOi) entrante 16 di mei 2024. 


Esaki ta bira un logro grandi tanto p’e departamento como e 
contribuyentenan di winstbelasting, pasobra antes mester a otorga 
y procesa mas cu 10.000 formulario. E contribuyentenan mester 
a yena nan datonan riba papel, despues saca copia y acudi na 
oficina principal pa entrega nan declaracion. Definitivamente awor 
esakinan ta bira algo di pasado. E contribuyentenan di winstbelas- 
ting ta entrega nan declaracion for di nan oficina. 


Completamente digital 
E formularionan di declaracion di aña fiscal 2023 ta completamente 
digital. Pa haya e formulario, mester drenta den e portal “BO 
impuesto” y scoge e folder “Winstbelasting”. Den e folder lo haya e 
declaracion provisional (voorlopige aangifte) y e declaracion defini- 
tivo (definitieve aangifte). 


Declaracion riba papel 
Di awor padilanti e contribuyentenan di winstbelasting tin e obliga- 
cion di entrega e declaracion digital. Esaki ta nifica tambe cu entre- 
gamento di e declaracion riba papel no ta un opcion. Departamento 
di Impuesto no ta otorga e formulario di declaracion di winstbelas- 
ting den forma di papel mas y no ta acepta peticionnan pa esaki. 


Fechanan final 
E fecha final pa entrega e declaracion provisional of esun definitivo 
di aña 2023, ta 1 di juli 2024. Den caso di extension di termino, e 
fecha final pa entrega e declaracion definitivo ta bira 2 di december 
2024. 


Prepara e documentonan y demas datonan 
Departamento di Impuesto ta conseha e contribuyentenan di winst- 
belasting y e conseheronan pa di awor caba, prepara e docu- 
mentonan hunto cu e demas datonan. P’e declaracionnan online, 
Departamento di 
Impuesto a prepara e informacion necesario c’un y tur por consulta 
via www.impuesto.aw/wat-u-moet- weten-over-de-online-aangifte- 
winstbelasting. 


Account di BOi 
Tur contribuyente di winstbelasting mester tin un account di BOi pa 
por log in den e portal y yena e formulario di declaracion. Ta impor- 
tante pa remarca, cu cada contribuyente ta administrador principal 
di su account (belastingplichtige admin). E tin su propio nomber 
di usuario (username) y password. Pa preveni uzo indesea di su 
datonan di impuesto, ta importante pa nunca duna un tercera (un 
persona of consehero) e datonan pa log in den e portal. 


Si e contribuyente tin un consehero fiscal, e mester asigna su 
consehero den BOi. Di e forma aki e consehero por haya e declara- 
cion di winstbelasting di su cliente pa atende cu ne. 
Mescos ta conta p’e conseheronan fiscal cu ta registra como 
consehero na Departamento di Impuesto. Nan tin nan propio nomber 
di usuario y password y cu e credencialnan aki, nan por consulta 
e declaracionnan di nan clientenan. Departamento di Impuesto ta 
haci un apelacion na tur consehero fiscal pa pidi nan clientenan pa 
asigna nan pa winstbelasting den BOi. 


Si no tin un account di BOi 
E contribuyentenan cu no tin un account di BOi mester haci un peti- 
cion mesora via impuesto.aw: Home > Digitale formulieren > BOi 
account. 
Si mientrastanto un compania a wordo registra como opgeheven na 
Camara di Comercio, mester meld esaki tambe na Departamento di 
Impuesto. 
E companianan cu no tin actividad comercial pero ta registra na 
Camara di Comercio, tin e obligacion di entrega e declaracion di 
winstbelasting. Pa cu esaki e compania mester tin su account di BOi 
p’e por drenta den e portal. Keda sin cumpli lo bay causa un boet 
locual no ta necesario. 


Carta di apoderacion 
E companianan cu ta desea pa un otro persona of nan consehero 
regla un account di BOi pa nan, mester duna e persona un carta di 
apoderacion (machtigingsbrief) specialmente pa pidi un account. 
Por haci uzo di e carta di apoderacion special cu ta disponibel riba 
impuesto.aw. 


Unidad fiscal 
Cu digitalisacion di e declaracion di winstbelasting, e compa- 
nianan subsidiario (dochtermaatschappijen) no lo bay ricibi e 
declaracion den BOi. Unicamente e compania mama (holding of 
moedermaatschappij) tin e obligacion di entrega e declaracion di 
winstbelasting. 
E companianan cu ta forma parti di un unidad fiscal por consulta e 
informacion den nan portal di BOi via e folder “Gegevens belasting- 
plichtige”. Si acaso e datonan no ta corecto, lo mester haci un peti- 
cion pa coreccion via impuesto.aw: Home > Digitale formulieren > 
Fiscale eenheid. 


Consulta e datonan den BOi portal 
E contribuyente di winstbelasting por consulta su datonan den e 
portal “BO impuesto” of “BOi”. Despues di log in, scoge e folder 
“Gegevens belastingplichtige”. Den e folder por haya e datonan di 
adres, number di cuenta di banco, unidad fiscal y pa cua tiponan di 
impuesto e compania ta registra. 


Pa mas informacion por tuma contacto cu Departamento di Impuesto 
na telefon 522 7423 of 522 7424 y pidi pa un operador. 


Dia 16 di mei 2024 e declaracion 
ta disponibel den e portal “BO impuesto” 


E declaracion di 
winstbelasting 2023 ta wordo 
otorga den forma digital 

DIALUNA mainta, durante conferencia di prensa, Prome 
Minister Evelyn Wever-Croes a anuncia cu e oportunidad 
pa nominacion di un persona pa Condecoracion Real 2025, 
a cuminsa dia 6 di Mei 2024. Manera ta conoci, e aña aki, 
riba Dia di Rey, Gobierno a organisa un bunita evenemento 
na unda cu 18 persona cu a destaca riba diferente tereno, a 
ricibi un reconocimento di Rey Willem Alexander for di man di 
Gobernador. 


Prome Minister a splica cu pa un ciudadano bin na remarke 
pa un reconocemento asina, lo mester adheri na cierto rekisi- 
tonan. E accento ta en particular riba prestacionnan pa y den 
comunidad. 
Tin dos categoria; E prome ta cu e persona mester ta eherce 
trabou boluntario, sin pago pa un periodo di mas of menos 15 
aña, y e di dos ta cu e persona mester a haci prestacionnan 
hopi particular den nan funcion actual. E prestacionnan den 
tur dos categoria mester ta di un nivel hopi halto, surpasando 
loke normalmente ta wordo spera di su trabou y mester tin un 
balor excepcional p’e desaroyo di Aruba. 


Pa entrega un proposicion e persona lo mester yena dos formu- 
lario. E formularionann aki ta disponibel pa comunidad henter 
na Bestuurskantoor na playa y San Nicolas, tur MFA, y online 
riba e website di Gobierno. E formulario mester wordo yena 
detayadamente y firma door di e persona y/of instancia cu ta 
haci e proposicion. 


Decoratie Comissie Aruba ta enfatisa cu e otorgamento di e 
condecoracion mester keda un sorpresa pa e persona. No por 
avisa e persona cu ta bay propone, y e no por ta parti di e 
proceso tampoco. E ultimo dia pa entrega e proposicion ta dia 
31 di Juli, 2024 pa 4pm na Bestuurskantoor na Playa. Unabes 
e proposicion wordo entrega e lo wordo repasa pa e comision 
di Aruba pa wak si a cumpli cu tur rekisito, pa despues wordo 
manda pa Hulanda pa eynan nan tuma e decision definitivo. 
Tur proposicion entrega despues di e fecha aki, lo no wordo 
trata. 


Prome Minister ta pidi comunidad completo pa duna honor na 
esnan cu merece. Na Aruba tin hopi hende cu ta haci trabounan 
boluntario, y hopi ta esnan cu no ta propaganda loke nan ta 
haci. Pero e ta na su luga pa duna honor na e esfuerso grandi 
cu e persona y/of e organisacion ta haci. 


“Mi ta spera cu e reconocemento valioso aki, ta un inspiracion 
pa comunidad en general pa tambe haci trabounan boluntario 
aki na Aruba. Si abo ta un persona cu conoce un persona cu 
merece un Condecoracion Real, entrega e proposicion pa asina 
e persona aki por haya su reconocemento mereci”, Prome 
Minister a expresa. 


Nominacion pa condecoracion real a cuminsa dia 6 di mei 2024 

RIBA e gran tapijt di bida, cambio t’e 
unico constante. Nos ta aventura pa 
teritorio nobo, explora horizonte leu 
y adopta e oportunidadnan, tin biaha 
nos ta haya nos mes ta lucha contra 
un compañero hopi familiar: nostalgia. 
Pero no tene miedo, pasobra dentro 
di nostalgia ta biba un oportunidad di 
crecemento personal y autodescubri- 
mento cu por impulsa bo pa haltura 
nobo. Laga nos cuminsa cu un biahe 
di motivacion y resiliencia mientras cu 
nos ta siña converti nostalgia den un 
trampolin pa un futuro mas briyante. 


Nostalgia como catalisado di crece- 
mento 
Nostalgia, e anhelo doloroso pa loke ta 
familiar, ta un testament di e profund- 
idad di nos conexionnan y e comodidad 
di nos reisnan. Ta recorda nos e forsa 
di e lasonan familiar y e beyesa di un 
luga cu nos ta yama cas. Sinembargo, 
dentro di e anhelo aki, ta existi un 
potencial inmenso cu ta spera di wordo 
desblokia. 


Mantene bo mes conecta, soña den 
grandi 
Den tempo di nostalgia, mantene bo 
mes conecta cu bo reisnan, ta bo anker. 
Busca bo famia y bo amigonan, ya cu 
nan ta bo pilarnan di apoyo. Comparti 
bo soñonan, aspiracion y e retonan cu 
bo ta enfrenta. Kendenan ta bo cheer- 
leader, alentando bo pa sigui cu bo 
metanan cu determinacion inkebran- 
tabel. 


Bo canvas nobo 
Cada luga nobo cu bo explora ta un 
canvas den blanco, sperando bo toke 
artistico. Adopta bo ambiene nobo y 
introduci bo mes den bo cultura, bo 
hendenan y bo experiencianan. Cada 
momento ta ofrece un oportunidad pa 
crea recuerdo y conexion cu ta forma 
bo biahe. 


Rutina: un compas constante 
Den e lama di cambio, establece un 
rutina como bo compas. E struc- 
tura diario ano solamente ta trece un 
sentido di stabilidad, sino cu tambe ta 
alimenta bo motivacion. Bo rutina por 
ta e canvas caminda bo ta pinta bo 
logronan diario, pa con chikito cu e por 
ta. 


Construyendo brug cu otro 
Nostalgia hopi biaha por haci nos sinti 
nos mes aisla, pero e no mester ta 
asina. Busca hende cu interes similar, 
uni bo mes na grupo local y participa 
den bo comunidad. Forma amistad y 
laso nobo, ya cu e lo ta e brug entre bo 
pasado y bo futuro. 


Cuido personal: un fuente di forsa 
Bo bienestar ta primordial. Mantene 
un estilo di bida saludabel cu un 
bon alimentacion, ehercicio regular 
y descanso adecua. Salud fisico ta 
potencia 
e 
resiliencia 
emocional, 
permitiendo bo conkista nostalgia y 
otro reto. 


Mindfulness y forsa interior 
Practica e atencion pleno a traves di 


meditacion y ehercicio di respiracion 
profundo. Door di enfoca bo mes den 
e momento presente, bo ta desblokia 
e forsa interior y e resiliencia cu por 
yuda bo supera nostalgia y cualkier 
obstaculo den bo caminda. 


Transformando nostalgia den inspira- 
cion 
Nostalgia por ta e musa pa bo soñonan. 
Uz’e manera un fuente di inspiracion 
pa establece obhetivo nobo, adopta 
cambio y forma bo caminda unico. Bo 
biahe ta enrikeci p’e amor cu bo tin 
fo’i cas y por capacita bo pa alcansa e 
halturanan cu nunca bo a imagina. 


Nostalgia no ta un obstaculo den 
bo caminda, sino un meta di crece- 
mento personal. Ta un recordatorio di 
e poder di conexion y beyesa di adopta 
cambio. Cu motivacion, resiliencia y un 
curason yena di soño, bo por trans- 
forma nostalgia den un fuente di inspi- 
racion cu ta impulsa bo padilanti den 
bo caminda pa autodescubrimento 
y logro. Mundo ta di bo pa explora y 
nostalgia, bo fiel compañe, por t’e 
compas cu por guia bo pa un futuro 
yena di promesa y oportunidad. 


Bo biahe p’e crecemento personal 


Confrontando cambio y superando nostalgia 

DIARANSON 1 di mei ultimo parlamentario 
sra. mr. Gerlien Croes cu sosten di su team di 
boluntario a organisa un evento deportivo yama 
Labor Day Bash. Na sede di Aruba Juniors na 
Oranjestad a tene un torneo Knock Out di Softball, 
como tambe un Torneo di domino compaña pa 
un gran ambiente familiar cu a transcuri for di 
mainta te despues cu solo a baha. 


A conta cu nada menos cu dies ekipo di soft- 
ball. Despues cu tur a hunga y pasa bon, team 
nan Stingers, Black Out, Taxi-Boys, Yoyo Power 
y Quisqueya a resulta e gran vencedornan di e 
partidonan di softball. 
Pa loke ta trata domino, tabatin cuater ekipo di 
cual e final a resulta na fabor di Team Snor cu e 
score di 21-10 contra team Bou Palo, mientras 
cu Pariba Legends a gana Seroe Blanco 21-14. 
Fuera di e bon partidonan di softball y domino, 
tambe a disfruta di un wega di kickball di damas 
na final di evento. 


Banda di tur e emocion di e weganan riba veld, 
e dia a sirbi tambe pa amigo y conoci bini hunto, 
fomentando asina mayor contacto social. Bar y 
cushina a haya hopi elogio y tur cos a caba na 
fin di dia, mientras cu tambe tabatin chens di 
dal poco paso riba pista danki na e animacion 
musical di Mellow Band. 


Pa e politico hoben tabata un placer di por a 
combersa cu tur presente. Tabata un bon opor- 
tunidad tambe pa scucha di e preocupacionnan 
den comunidad e intercambia idea. Gerlien ta 
masha gradici y satisfecho cu e apoyo ricibi. 


Croes: “Un danki di curason na tur ekipo cu 
a participa, na tur miembro y boluntario di e 
comision organisado, na tur bishitante y na tur cu 
a haci e evento posibel. Boso tur a aporta pa haci 
nos evento di Labor Day Bash un exito grandi!” 


Gerlien Croes actualmente ta miembro indepen- 
diente di parlamento, mama di dos yiu homber 
activo den deporte di baseball y futbol y sostenedo 
ferviente di actividadnan cu ta contribui na bin 
bek cu e union social cu Aruba tabata conoce. 
Pa haya sa mas di e proximo pasonan di Gerlien 
den tereno profesional y social, keda atento na 
su profiel di Facebook y instragram. 


Gran acogida pa ‘Labor Day Bash’ di Gerlien Croes 

MINISTER di Turismo y Salud Publico orguyosamente 
ta informa cu di 15 te cu 19 di april, profesionalnan di 
Departamento di Salud Publico Aruba (seccionnan epide- 
miologia, maneho den salud y promocion di salud) a 
atende un workshop di Pan American Health Organization 
(PAHO) na Washington DC. 


N’e workshop, e profesionalnan di DVG a duna presenta- 
cion di e resultadonan di e encuesta STEPS 2023; y tambe 
a presenta tur programa y intervencion den prevencion 
di malesanan cronico cu actualmente ta wordo realisa pa 
diferente organisacion na Aruba. 
PAHO a keda impresiona cu e maneho di Salud Publico na 
Aruba y con motiva y enfoca ta traha hunto cu su colab- 
oradonan pa preveni, educa y promociona salud den 
diferente nivel. PAHO a ofrece diferente sesion na unda 
expertonan den diferente area, p.e. tabaco, a presenta 
estudionan haci den nos region, caminda tin program- 
anan cu potencial pa explora na Aruba. 
Departamento di Salud Publico tin e tarea awo pa finalisa 
e reporte y analisis di e data di e encuesta di STEPS 2023 
haci conhunto cu PAHO y CBS Aruba, pa un presentacion 
oficial di e resultado cu ta bay wordo haci na Aruba awo 
den luna di mei. 


STEPS 2023 tawata un investigacion nacional riba 
factornan di riesgo pa cu desaroyo di malesa cronico 
no transmisibel bou di e populacion di Aruba. A colecta 
datonan di informacion general y factornan di riesgo pa 
asina por actualisa maneho, programanan di salud y inter- 
vencion. Algun dato cu sigur a impacta ta e resultado di 
cifra pa loke ta referi obesidad, cual ta representa un reto 
significativo pa salud y bienestar di Aruba su poblacion. 


Departamento di Salud Publico lo ta trahando duro den 
e ultimo fase di e reporte di STEPS 2023. Segun Minister 
Oduber, cu e conocemento adkiri lo por yuda pa asina 
organisacionnan encarga cu maneho di salud publico 
por ricibi un bista actual di e salud di nos poblacion, 
pero tambe conoce e factornan di riesgo pa cu salud di 
nos hendenan. Asina tur hunto implementa strategianan 
comprensivo cu ta trata e causanan fundamental di obes- 
idad y ta duna poder na individuonan pa tuma decisi- 
onnan pa un bida mas saludabel. 


Departamento di Salud Publico a atende 
workshop intensivo na PAHO Washington DC 


Presentando datonan di encuesta STEPS 2023 

COMO clausura di tur e celebracionnan den 
cuadro di “Bevrijdingsdag” na Hulanda a tuma 
luga tradicionalmente e ‘5 mei concert’ riba 
Amstel na Amsterdam den presencia di Rey 
Willem Alexander y Reina Maxima. 


Bou di e grupo di invitadonan tambe tabata 
presente Minister Plenipotenciario di Curaçao 
Carlson Manuel y Minister Plenipotenciario di 
Aruba mr. Ady Thijsen. 


E concierto tabata tin presentacion di diferente 
artistanan manera e cantante popular Hulandes 
Guus Meeuwis, breakdancer Redo, cantante y 
pianista Karsu y cantante di musicals April Darby. 


E concierto a termina cu e cancion “We’ll Meet 
Again”, unda Rey Willem Alexander y Reina 
Maxima a haci un recorido cu boto riba e riu 
Amstel a asina tuma despedida di e publico. 


Potretnan cortesia Arubahuis 


Minister Thijsen a atende “5 mei concert” na Amsterdam 

DEN Mateo 11:28-29 Hesus ta bisa: Bin cerca Mi tur cu ta 
cansa y carga y lo mi duna boso sosiego. Tuma Mi yugo 
riba boso, y siña di Mi pasobra Mi ta manso y humilde di 
curason, y boso lo haya sosiego pa boso alma. 


Tin hopi carga cu hende ta carga riba nan curason, cu nan 
no por deal cu ne, p’esey Hesus den su misericordia ta bisa 
pa nos yega cerca dje, pasobra E tin e capacidad di tuma e 
carga over, y duna pas y siguridad. 


Ta para skirbi den 1 Juan 1:9: Si nos confesa nos picanan, 
E ta fiel y husto pa pordona nos, nos picanan y limpia nos 
di tur inhusticia. 


Pa yega na pordon, mester tin confesion, pasobra mien- 
tras cu nos no confesa tur cos, e pica ta keda molestia nos 
consenshi. 


Consecuencia di esaki ta, hopi hende ta comete un delito y 
bay cera den prizon y e ta sali y bolbe comete mes un eror, 
pasobra e persona aki no a confesa su pica, pa asina e por 
aparta y wordo libera for di dje. 


Dios ta para cu dos brasa habri pa pordona tur esnan cu 
arepenti y confesa nan pica, y asina acepta Cristo Hesus 
den nan bida y cuminsa un bida nobo. 


Dios no a manda su Yiu na mundo pa condena hende, sino 
pa salba hende, awor ora nos ta pretende cu nos ta bon, 
ora nos ta wak otro hende y no ta wak nos mes, esey ta 
nifica cu nos ta leu for di e caminda cu nos mester ta. 


E enemigo di nos alma, cual ta e diabel kier pa nos keda 
biba den pica, drenta mas diep posibel den e mundo di 
scuridad y no reconoce e plan di salbacion (Juan 3:16) cu 
Dios a ofrece na henter mundo. 


Tin hopi hende ta biba den pica, pasobra nan ta pensa 
cu nan, divorcio, nan aborto, nan embaraso hubenil, nan 
adulterio, etc., etc. keto bay ta riba nan consenshi y Dios 
no ta pordona, pasobra asina hende a bisa nan, pero e 
palabra di Dios ta bisa diferente: 


*Salmo 103:3 - Ta para skirbi: Kende ta pordona tur bo 
inikidadnan, Kende ta cura tur bo dolencia nan. 


*Salmo 86:5 - Pasobra Abo, Señor ta bon, y cla pa pordona, 
y abundante den misericordia, pa tur esnan cu ta sclama 


na bo. 


*Salmo 103: 8 - Señor ta yen di compasion y gracia, Kende 
no ta rabia lihe, y ta abunda den misericordia. 


*Salmo 103:9 - E lo no reprende pa semper, ni keda rabia 
pa semper. 


*Daniel 9:9 - Cerca Señor nos Dios tin compasion y pordon, 
maske nos a rebeldia contra dje. 


Pa cana den luz, pa nos tin bida eterna, pa nos ta un 
persona nobo, pa nos por wordo identifica como siervo di 
Dios nos ta wordo pordona ora nos reconoce Cristo Hesus 
como Señor y Salbador. 


No laga ningun hende bisa bo cu Dios no ta pordona bo, 
pero acerca Señor cu tur humildad y e lo tin misericordia 
y compasion di bo. 


E enemigo semper lo keda acusa bo di bo pasado, pero e 
pordon di Dios, ta libra bo di pica, y tambe ta aparta pica 
for di bo bida, pasobra ora bo entrega bo bida completa- 
mente na Cristo pica ya no tin dominio mas riba bo bida 
(Romanonan 6:14). 


Hopi hende ta cana cu problema di salud mental bao di 
engaño di diabel, y nan mester di nan liberacion, cu sola- 
mente nan por haya den nomber di Cristo Hesus, pasobra 
solamente Dios por pordona pica. 


Sinceramente, Pastor Marcel Balootje 


Fortaleza pa Famia 


Dios ta misericordioso y Dios ta pordona 

“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Fanny Esther 
Hernandez de Ochoa 


Na nomber di su: 
Yiunan: 
Jackeline, Marjorie, Enrique Ochoa 


Nieto(a)nan: 
Tati, Fanny, Javier, Hilary, David, Matthew, 
Zoe Ochoa 


Nuera: 
Rina Ochoa 


Demas famia y amigonan: 
Marta Montaño, Nelly 


Despensa nos si den nos tristeza nos por a 
lubida un of otro persona 


Ta invita pa e acto di entiero cu lo tuma 
lugar diaranson 8 di mei 2024 na Royal 
Funeral Home di 2:00 pa 4:00 pm, despues lo 
sali pa Santana central na Sabana Basora. 


Mira con Dios a salba mi, 
Tur mi confiansa ta den djE, 
Mi n’ tin miedo: 
Señor Dios ta mi forsa, mi refugio. 
E mes t’Esun cu a salba mi. 
Isaías 12:2 


Cu dolor na nos curason, nos ta participa 
fayecimento di nos ser stima: 


Roberto H. Eduardo 
Cariñosamente yama “Rob” 
*11-01-1943 - †06-05-2024 


Acto di despedida lo wordo anuncia despues 


Diaranson, 8 Mei 2024 
OBITUARIO 
40 
AWEMainta 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimento di: 


Mario A. 
Bermudez Agudelo 
*19-05-1990 - †02-05-2024 


Na nomber di su: 
Mama: Luz Marleny Agudelo Bermudez 
Tata: Freddy Bermudez Montoya 


Yiu: 
Dylan Bermudez 


Mama di su Yiu: 
Maria Argoty 


Ruman: 
Natalia Bermudez Agudelo 


Sobrinanan: 
Soffi y Mavery Rojas 


Welonan y Welanan: 
†Carolina y †Conrado Agudelo Garro 
†Libia+ y †Paulino Bermudez Montoya 


Omo y Tantanan: 
Martha Agudelo y Julio Betancur, †Ruben 
Agudelo, †Mario Agudelo, Olga Luz Agudelo y 
Jaime Giraldo, Diego Agudelo, Omar Agudelo y 
Pareja, Aracelly Lacle Bermudez y †Alvin Lacle, 
Berto Bermudez, Maria de Jesus Bermudez, Edy 
Bermudez y Ever Guerra, Oscar Bermudez y Maria 
Bermudez, Diana Oquendo y Gustavo Oquendo, 
John Jairo Bermudez y Eliana ospina, Mary 
Solagnier y Rene Solagnier, †Faney Bermudez 
y Luz dary Calderon, Frank Bermudez, Mauricio 
Bermudez y Paula Bermudez Valencia. 


Manera tanta: 
Eliza Panezo 


Primo y primanan: 
Nancy, Sandra, Johana, Julio, Marcela, Diana, 
Angela, Daniel, Mauricio, David, †Ferney, Laura, 
Carolina, Juan Manuel, Ferney, Sebastian, 
Rosecelly, Sara, Samantha, Sammy, Ever, Juan 
Pablo, Maria Fernanda, Daniel, Mateo, Paulina, 
Abraham, John Winston, Emmanuel, Kelly, Lorena, 
Luisa, Santiago. 


Coleganan di: 
Tierra del Sol y Ex coleganan di KFC 


Demas famia: 
Bermudez, Agudelo, Garro, Ruiz, Betancur, Lacle, 
Valencia, Rojas, Solagnier, Panezo, Giraldo, 
Oquendo, Guerra, Restrepo, Montoya, Hasel, 
Ospina, Calderon, Helder, Patiño. 


Nos kier a pidi nos disculpa si den nos inmenso 
tristeza nos por a lubida nomber di algun famia, 
amigo of conocir. 


Alabes nos kier a participa cu lamentablemente 
nos no ta ricibi bishita di condolencia na cas 
despues di e acto di intiero di nos difunto stima. 


Ta invita tur famia, amigo y conocirnan pa 
asisti na e acto di despedida cu ta tuma lugar 
Diaranson 8 di mei 2024 for di 2’or pa 4’or pm na 
Aurora Funeral Home. Cremashon lo tuma lugar 
den seno familiar. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, Pa mi bolbe haña forsa”. 
Salmo: 23 


Cu inmenso tristesa na nos curason, pero conforme cu voluntad 
di Dios. Nos ta anuncia fayesimiento inespera di nos, Casa, Tata, 
Welo y Ruman 


Sr. Pedro 
Antonio Werleman 
Mihor conoci como: Shon Pe 
*13-05-1937 - †03-05-2024 


Den nomber di su: 
Esposa: sra. Ana Josefa (Josephina) Werleman-Dicen 


Ex casa: †sra. Margarita Werleman-Werleman 


Yiunan: sr. Silvano Werleman y Famia 
sr. Riangelo Werleman y Famia, na Hulanda 


Nietonan: sr. Anthony Werleman, na Hulanda 
sr. Damian Werleman, na Hulanda 


Yui di Crianza:sra. Kathy Cowan y Famia, na U.S.A. 


Rumanan: 
sr. Luciano (Chany) y sra. Betty Werleman-Kock y Famia 
sr. Cristobal (Crismo) y sra. Margaretha Werleman- 
Maduro y Famia 
†sra. Francisca (Chichi) Werleman y Famia 
sr. Ireno (New) Werleman y sra. Lidia Dubero y Famia 
sra. Maria (Tanta Ia) y sr. Buchi Winterdaal y Famia 
†sra. Jacentha (Tan Chenta) y sr. Jacinto Arends- 
Werleman 
sr. Marcelo (Betran) Werleman y sra. Florecita Werleman- 
Damascus y Famia na Bonaire 


Swa y cuñanan: 
sr. Pedro A. Dicen y Famia, na Sto. Domingo 
sra. Isabel Dicen y Famia 
sra. Maria del Carmen Dicen y Famia, na Sto Domingo 
sra. Maria Elena Dicen y Famia, na Sto Domingo 
sra. Ana Delia Dicen y Famia, na U.S.A. 
sr. Juan Jose Dicen y Famia, na U.S.A. 
sra. Ana Dicen y Famia. 
Ex swa y cuña nan: 
sra. Dora Werleman- 
Hernandez y Famia 
sra. Margot Angela-Werleman y Famia 
†sra. Regina Werleman y Famia 
† sra. Chichi y †sr. Ramon Tromp-Werleman y Famia 
†sr. Pedro Werleman y Famia 
†sr. Betto Werleman y Famia 


Tanta y Omo nan: 
†sra. Doloria Erasmus y famia 
†sr. Macario Werleman y Famia na Corsow 
†sr. Poli Winterdaal y Famia na Venezuela 


Su Iha nan: sr. Naca Ras, sr. Ruben Willems, na U.S.A. 


Su primo y Prima nan (Hopi pa menciona) na Aruba, 
Bonaire, Corsow, Hulanda, Venezuela 


Su sobrino y sobrina nan (Hopi pa menciona) na Aruba, 
Bonaire, Hulanda 


Su bon bisiñanan, su bon amigo y amiganan di cas, su 
ex coleganan di ARUBUS 


Demas Famianan: Werleman, Dicen, Kock, Maduro, 
Dubero, Winterdaal, Arends, Damascus, Yarzagaray, 
Ras, v/d Biezen, Larez, Croes, Angela, Boekhoudt, Thiel, 
Tromp, van Putten, Wernet, Gomez, Bahlawan, Opdam, 
Martis, Noguera, de Abreu, Bislip, Vrolijk, Almary, Webb, 
Mercera, Winterdal, Everon, Wenislao, Ortis, Hernandez, 


Famianan na: Bonaire, Corsow, Hulanda, Venezuela, Sto. 
Domingo, U.S.A. 


Nos disculpa si den nos tristesa aki, nos por a lubida un 
miembro di Famia. 


Adres pa condolencia ta Sabana Basora 2-D, Orario 
6 atardi pa 8 anochi. Acto di entiero lo tuma lugar 
diasabra 11 di mei 2024 na Royal Funeral Home di 02:00 
pa 04:00 pm, despues lo sali pa Santana central na 
Sabana Basora. 


Bistuario color alegre. 


Den Bo Senjor, mi ta busca mi refugio. 
Den Bo man mi ta 
entrega mi espíritu. Serca Dios mi alma ta na paz”. 
Salmo 31:1-5 


Cu tristesa, pero conforme cu boluntad di 
Dios su subrina Ida Frank-Kelly 
ta participa fayecimento di: 


Fransisca “Tan Fan, 
Fan Figaroa 
* 09-03-1930 - † 05-05-1924 
Su mayornan: 
† Hermenigildo 
† Dionisia Figaroa-Dijkhoff 
Su Rumanan: 
† Maria Imelda Semeleer-Figaroa y † yiunan 
† Mario Figaroa y yiunan 
† Agnes P. Ruiz-Figaroa y yiunan 
† Hose A. Figaroa y yiunan 
† Thomas Figaroa 
† Johanna de Cuba-Figaroa y yiunan 
† Cleopa Kelly-Figaroa y yiunan 
† Rosalinda Figaroa-Figaroa y yiunan 
† Theresita M. Kelly-Figaroa y yiunan 
Demas sobrino y subrinanan, ihanan, sobre subrino 
(anan)primo(-anan) 


Demas famia: Figaroa, Dijkhoff, Semeleer, Ruiz, de 
Cuba, Kelly y conocirnan. 
Tur zusters y broeders di “Huize Maristella” cu a 
cuide cu hopi amor y cariño durante su estadia 
hopi largo. 
Ta pidi disculpa si den e momentonan di tristesa 
por a lubida algun miembro di famia. 
Ta invita pa e acto di condolencia y despedida 
cual lo tuma lugar na Aurora Funeral Home: 
Diabierna 10 Mei 2024 di 14.00 - 16.00 pm. 


Cremacion lo tuma lugar después den seno 
familiar. 
Ta lamenta cu no ta ricibi bishita di condelencia 
durante di luto y después di cremacion. 


Laga tur loke ta spera mi ta bunita 
Laga tur locual cu mi encontra 
na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Cado Wever. 


Cu profunfo tristeza na nos curazon nos ta 
anuncia fayecimento di: 


Samuel J. Flores 
*14-11-1960 - †05-03-2024 


Acto di entiero lo wordo anuncia despues. 

“Señor ta mi wardado pues mi’n tin falta di nada. 
Den cunuco di yerbe berde e ta ponemi sosega. 
E ta hibami na awa trankil, pami bolbe haya 
forsa.” 


Cu inmenso tristesa pero conforme cu boluntad di 
Dios, nos ta participa fayecimento di nos ser stima: 


Libia Maria 
Croes - Lampe 
*29-09-1931 - 26-04-2024 


Na nomber di su mayornan: 
†Hyacintha Lucia 
†Epifanio Croes Maduro 


Casa: 
†Florencio Ramon Lampe 


Yiunan: 
†Maria Francisca Lampe y yiunan. 
†Martha Margarita Lampe Mercedes Margarita 
Lampe y yiunan 
Edita Filomena Lampe y yiunan 
†Albertico Higinio Lampe 
Alfonso Florencio y Eunice Gonzalez Lampe y 
yiunan Amada Omaira Lampe y yiunan 
Jasmin Amada Lampe y Mario Wester y yiunan 
Randolph Wilfrido y Gloria Lampe - Nevado 
y yiunan Alfred Apolinar Lampe y Lourdes 
Rodriguez y yiunan Martica Theolinda y Arsenio 
Eckmeyer Lampe y yiunan 
†Joseluis Gregorio Lampe y yiunan 


Na nomber di su rumannan: 
†Armando y †Betty Croes y yiunan 
†Efrain Julian y Edwina Croes Loefstok y yiunan 


Manera yiu: 
Braulio Krosendijk 


Na tur su nieto y nieta nan, bisanieto nan y 
tataranieta. 
Su subrino y subrina nan, primo y prima nan, 
bisiña y amistad nan. 


Demas famia: 
Lampe na Aruba, Venezuela, Hulanda, 
Colombia. 
Croes, Oduber, Dubero, Krosendijk, Olazabal, 
Garcia, Geerman, San Martin Lopez, Van Dijk, 
Tromp, Dirksz, Houtman, Rijke, Kock, 
Raphaela, Lints, Angela, Van Eldik, Guerra, 
Aguilar, Kelly, Matos, Eckmeyer, de Mey, 
Parada, Vivient, Wolff, Boekhoudt, Heronimo, 
Quant, Varella, Ras, Fabian, Vrolijk, Diaz, 
Tuyeehut, Ridderstap, Esteba, Illis. 


Na esnan cu a cuide na cas: 
Elizabeth Rodriguez y Braulio Krosendijk. 


Un danki special na Wit Gele Kruis. 
Nos ta pidi disculpa si den e momenta nan di 
tristesa, nos por a lubida algun hende. 


Condolencia lo tuma lugar na Aurora Funeral 
Home diaranson 8 di mei 2024 di 7’or pa 9’or di 
anochi 


Entiero lo tuma lugar na Misa Inmaculada 
Concepcion diabierna 10 di mei 2024 di 2’or 
pa 4’or di atardi. Despues lo Sali pa Santana 
Catolico na Sta Cruz. 


Laga tur loke ta spera mi, ta bunita 
Laga tur locual cu mi a encontra 
na caminda ta bunita 
Laga tr locual ma a laga atras, keda bunita 
Y laga esakinan termina den tur bunitesa 


Cu profundo tristesa na nos curason, pero 
conforme cu boluntad di Señor, nos ta anuncia 
fayecimento di: 


Gladys Celaire- 
Toppenberg 
*29-08-1956 - †02-05-2024 


Na nomber di su: 
Mayornan: 
†Bernardo 
†Victoria Toppenberg-Habibe 


Casa: Leonard “Eric” Celaire 


Yiunan stima: 
Alexander Celaire y compañera Marvis 
Engelhardt 
Janine y esposo Walty Jacobs 


Nieto y nietanan: 
Charlaine Celaire 
Charmaine Celaire 
Alexander Jacobs 
Shuhely Jacobs 
Lindys Jacobs 


Rumannan: 
†Bernardo “Nino” Toppenberg y famia 
Donald Toppenberg y famia 
Richard Toppenberg 
†Hubert Toppenberg y Elaine Hoek y famia 
Stella Toppenberg 
Reina y esposo David Diaz y famia 
Ruben y esposa Ursula Toppenberg-Habibe y 
famia 
Sandro y esposa Yenny Toppenberg-Altagracia y 
famia 
Lisette y esposo Jose Ruiz-Toppeberg y famia 
Julissa Toppenberg y famia 


Suegro y suegra: 
†Alexander y †Janine Celaire-Brown 


Sua y cuñanan: 
†Marceline Casimeri-Celaire 
†Marcelina Celaire y yiunan 
†Teresa Celaire y yiunan 
Raymond Celaire y yiunan 
Audrey Celaire y yiunan 
Filbert Celaire y yiunan 
Emil Celaire y yiunan 
Susan Celaire y yiunan 


Sobrino y sobrinanan: 
Donald, †Eeffje, Shahaira, Hendrik, Cherly, 
Lainbert, Yuraney, Yerremey, Rubiella, Ruthsella, 
Lisa, Kimberly, Beverly, Yenely, Yeraimy, Reelison, 
Jayrone, Marshall, Asher 
Primo y primanan, amigo, conocirnan y bisiñanan 


Demas famia: Toppenberg, Celaire, Habibe, 
Brown, Engelhardt, Jacobs, Diaz, Lake, Tromp, 
Spencer, Ruiz, de Lannoy, Cardoze, Zeidan, 
Escalona, Tevreden, Weltevreden, Casimeri, 
Rumnit 


Ta invita pa acto di entiero cual lo tuma lugar 
diabierna 10 di mei 2024 di 9’or pa 11’or di mainta 
na Misa Fatima na Daokta, despues lo sali pa 
Santana Central Sabana Basora. 


Nos disculpa si den nos tristesa nos por a lubida un 
of otro famia, amigo of conocir. 


Laga tur loke ta spera mi ta bunita 
Laga tur locual cu mi encontra na caminda ta bunita 
Laga tur locual cu mi laga atras keda bunita y 
Laga esakinan termina den tur buniteza. 
Autor: Cado Wever. 


Cu inmenso dolor na nos curason, nos ta anuncia 
fayecimento di nos ser stima: 
Lurbia Maria Maduro 
Cariñosamente yama: “Lulu of Mamita” 
*11-12-1927 - †27-04-2024 


Vda. di Tyberth Linsay cu a wordo entera cu honor 
Militar na Arlington USA. 


Ex empleada di Telefoondienst +/- 1947 
Ex empleada di Openbare Bibliotheek 
na Wilhelminastraat 1958-1960 
Ex empleada di Bestuurskantoor voormalige archief & 
registratie nu bureau BID +/- 1961-1974 
Ex empleada di Instituut Coudewater 
gemeente Rosmalen 
Ex empleada di Arbeidsbureau Veghel Ned. 
Ex empleada Mgr. Zwijssencollege Veghel Ned. 
Ex empleada W.V.E.O Veghel Ned. 


Na nomber di su yiunan: 
Hermine Linsay 
John Linsay y famia na Hulanda 


Nieta y nieto: 
Jessica Linsay y George Linsay 


Sobrina(o)nan: 
Rosa Wever y famia / Louisa Wever 
Francis Wever y famia 
Omar Maduro 
Nectali Maduro 
Margarita Maduro 


Sobrina stima: 
Carmen Maduro 


Sobre sobrina(o)nan: 
Aimeé Robert y Jay Lovell yiu Zenny-Ann Henriquez 
Ismay Robert y yiu Zayden Briesen 
Joel Geerman y Miloushka Trimon y yiu Kaëly Geerman 
Richnelda y Joathan Kock Vries y yiunan Jahziënne Kock 
y Jahlainey Kock 
Jaylene Vries y Marshall Petronilia y yiu Xaithyël Petronilia 


Manera su nieto: 
Ramsey y Giselle Acosta y famia 
Aldwin Acosta y famia 


Zuster Jacoba Dirksz-Krozendijk y famia 


Comper y comer: 
Edgard Boekhoudt y Louisa Hart y famia 
Fabio y Editha Croes-Maduro y famia 


Iha: 
Judith Croes 
Franklin Krosendijk 


Ayudante di cas: 
Ana Antonia Del Rosario Gomez 
Marietje Pestano de Agrela y Freddy Rosina 
Fabiola y Chis 


Prima(o)nan: 
Ros y casa Vis-Croes y famia 
Betty Harms y famia 
Edwin Angela y famia 


Wit Gele Kruis: 
Janin Godoy-van Hooft, Rachel, Myléne, Sandra, 
Magaly, Sharine, Lourdes,Liesbeth y Sharléne. 


Demas famia: 
Maduro, Linsay, Hanief, Khan, Laclé, Vries, Kock, Wever, 
Robert, Petronilia, Acosta, Dirks, Krozendijk, Boekhoudt, 
Hart, Croes, Geerman, Pestano de Agrela, Rosilo, de Kort, 
Henriquez 


Ta invita pa acto di entiero cual lo tuma lugar na Aurora 
Funeral Home diasabra 11 di mei 2024 di 2’or pa 4’or di 
atardi. Despues lo sali pa Santana Catolico na Paradera. 


Nos disculpa si den nos tristesa nos por a lubida algun 
famia of conocir. 


